text:
Pronóstiko di tempu pa Kòrsou i bisindario bálido te djadumingu mainta 06:00 o.l., 19 di sèptèmber 2021.
Pronóstiko
Pronóstiko di tempu pa Kòrsou i bisindario bálido te djadumingu mainta 06:00 o.l., 19 di sèptèmber 2021.
Kompilá: djasabra 18 di sèptèmber 2021, 05:00 o.l. (09:00 UTC).
Tempu: Parsialmente nublá i por lo general seku ku un bista redusí. Durante mainta trempan, tin un chèns chikí pa un áwaseru lokal.
Temperatura máksimo lo alkansá 33ºC i temperatura mínimo 27ºC.
Solo ta sali 06:25 i ta baha 18:35 o.l.
Bientu: Generalmente ost i moderá te basta fuerte; forsa 4 te 5 (20 te 39 km/ora, 11 te 21 nudo). De bes en kuando, fuerte den ráfaga; forsa 6 (40 te 50 km/ora, 22 te 27 nudo).
Situashon general: Aunke e kondishon atmosfériko ta faborabel pa nubianan sigui move den nos region, kual por produsí un áwaseru lokal durante oranan di mainta. Pero pa e restu di e dia, no ta antisipá masha desaroyo di nubianan signifikante riba nos isla i tempu lo ta seku. Mas aleu, ta antisipá ku bientu lo ta moderá te bastante fuerte.
Kondishon di laman: Generalmente moderá ku altura di ola entre 1 i 2 meter (3 pa 6 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djaluna mainta: Parsialmente nublá i seku.
Meteorólogo: Figueroa.


c: text/html

text:
Desde un tempo caba cu e colombiana, Sofía Vergara, ta mantene un debate legal cu su ex-pareha. Nick Loeb, pa e derechonan riba e embryonan gevries di tempo cu nan tabatin un relacion amoroso. Medionan mericano a informa cu e actriz a gana un huicio contra e empresario, cu tambe ta busca pa uza e embryonan. E Corte Superior na Los Angeles, ya a duna ordo diamars cu Loeb no por haci uzo di e embryonan gevries sin ‘consentimento explicito por escrito’ di e actriz, segun e portal Page Six a detaya.
Vergara y Loeb a dicidi di uza e metodo di fecundacion in vitro y vries e embryonan ora nan tabata pareha. Nan relacion sentimental a cuminsa na 2010 y na 2012 a comprometi, pero na 2014 nan a kibra y poco despues a cuminsa e peleanan den corte pa e embryonan gevries, cu a dura varios aña. Sofia Vergara a sostene den e caso contra Loeb, cu un di e dos partinan no por logra di haya derecho unico riba e embryonan sin e consentimento di e otro. Den un comunicado di Nick Loeb diaranson, el a bisa cu ta tristo cu Sofia, un catolico devoto, ta crea intencionalmente baby pa simplemente mata nan, despues di a perde e caso.

robotstxt: allowed

filter: keep


text:
KRALENDIJK – Djaweps 3 òktober 2019 i Djárason 9 òktober 2019 Sentro Hubentut i Famia tabata tin klousura di su kurso di “Konosé bo kurpa 9-11 aña”.
E kurso aki tabata tin 6 enkuentro kaminda ku e muchanan por a siña diferente tópikonan manera: kambionan di kurpa i pubertat, menstruashon i ehakulashon, kambionan emoshonal, norma balor i balor propio, kon biba salu i tambe kon e mucha por lanta sigur di su mes.
Sentro Hubentut i Famia ta felisitá tur e muchanan ku a partisipá den e kurso di “Konosé bo kurpa”
Tur mayor ku ta interesá pa nan yu partisipá den e kursonan di “Konosé bo kurpa” por pasa na nos ofisina na Kaya Princes Marie #7 i inskribí nan yu pa e próksimo kursonan.
Pa mas informashon por tuma kontakto ku nos na telefòn 715-7200


text:
ORANJESTAD; Diamars atardi ultimo Minister Endy Croes a ricibi bishita y a reuni cu representantenan di FIFA cu ta na Aruba; FIFA Development Manager – Caribbean region, sr. Marlon Glean y FIFA Development Officer- Caribbean region, sr. Jordan Victoire. Presente tambe na e reunion Presidente di AVB Arubaanse Voetbal Bond, sr. Randolf Lacle y miembro di directiva sr. Hubert Solagnier.
Minister Endy Croes a expresa cu e reunion tabata hopi fructifero unda a trata diferente topico.
Un punto hopi interesante ta cu FIFA tambe ta pone hopi insistencia cu Aruba mester tin un stadion aproba pa hunga su weganan nacional na cas, nos a elabora di e infrastructura di e stadionnan y algun proyectonan hopi bunita pa den futuro.
Minister Endy Croes a sigui bisa cu FIFA tin un programa pa yuda tur nan miembronan, di cual Aruba tambe ta un miembro, ta dispuesto pa inverti un capital pa drecha un di e stadionnan na e standard unda cu un di e weganan lo por wordo hunga na Aruba.
Na luna di juni 2022 Aruba tin un wega di ‘Nations League’ cu Aruba semper a hunga na Merca of Curaçao, si acuerdonan cana manera cu nos ta mirando y por logra firma e acuerdonan prome cu aña caba pa cuminsa e proceso pa FIFA di su parti lo por cuminsa saca e fondonan cu e mira pa un di e stadionnan lo por ta cla pa juni 2022 y Aruba lo por hunga su wega nacional na cas.
Durante e reunion tambe a bin dilanti cu Arubaanse Voetbal Bond na 2022 ta celebra su 90 aña di existencia, pues lo ta bunita, cu ohala cu den luna di juni 2022 nos lo por tin un celebracion y tambe un apertura di un di e dos stadionnan existente ful modernisa.
Minister Endy Croes a sigui bisa cu tempo ta mustra cortico pero di acuerdo di e experencia di esnan sinta na mesa di FIFA e ta ‘haalbaar’. Ta e boluntad mester tey pa asina hunto nos mira den mes un direccion. ‘Nos mester haci algun papeleo ‘paperwork’ rapidamente prome cu fin di aña’, Minister Endy Croes a expresa.
Mi ta comprometi como Minister di Deporte y mi a expresa esaki na e representantenan di FIFA cu mi lo bay convence e ‘stakeholders’ den e veld aki pa nos pone nanishi un rato den mes un direccion y tuma e ayudo di FIFA bou di cierto condicionnan cu tur pais rondo mundo tambe ta practica. Ohala esaki ta un comienso nobo tanto pa e presidente di Arubaanse Voetbal Bond y su directiva y cu e desaroyo nobo cu esaki lo bay crea pa e deporte di futbol. ‘Nos ta contento, por mira atras riba un bon reunion’, e Mandatario a enfatisa y finalisa.


text:
KONVOKASHON PA REUNION GENERAL STATUTARIO DI UNDEBA
KONVOKASHON PA REUNION GENERAL STATUTARIO DI UNDEBA
Pa motibu di korum e reunion ku a ser konvoká pa 4 di mei 2022 no por a tuma lugá i
pa e motibu aki direktiva di UNDEBA ta saka un di 2 konvokashon i ta invitá tur su
miembronan na reunion general statutario konforme artíkulo 9 di nos statuto. E
reunion aki lo tuma lugá dia 18 di mei 2022 pa 7 di anochi na sentro di bario di Soto.
Kandidatonan pa puesto pa direktiva mester entrega nan rekisito nan 24 ora promé ku
e reunion general serka direktiva.
Puntonan di agenda:
1. Apertura
2. Partisipashon
3. Aprobashon di notulo
4. Relato sekretario
5. Relato tesorero’
6. Relato di kaha
7. Elekshon direktiva
8. Elekshon komishon di kaha
9. Turno liber
1 O.Klousura
Nos ta konta ku ho (so) presensia
Atentamente
S. Jamanika
Vice-presidente
J. Troeman
Sekretario general


text:
Caracas- Den un intento pa hasi pagonan un poko mas efisiente despues di añanan largu di devaluashon, Venezuela ta bai skrap 6 sero for di su moneda nashonal, Bolivar.
Loke ku awor aki ainda ta 1 mion di Bolivar, despues di e operashon pa bini ku moneda i biyete nobo, lo ta 1 Bolivar.
Aktualmente hende tin ku kana ku kantidat enorme di biyetenan di Boliver, asta pa paga un kos chikitu ku ta kosta ménos ku un dòler. E moneda i biyetenan nobo lo bini na vigor for di dia 1 di òktober 2021.
Venezuela ta un di a paisnan ku e inflashon mas haltu na mundu. Algun aña atras den un operashon kasi igual a introdusí e Bolivar Fuerte i despues e Boliver Soberano, pero awor aki e Bolivar Soberano mes a devaluá te kaminda kasi e no ti ningun balor mas.


text:
Vocero di Cuerpo policial, sr. Lito Lacle ta comparti riba e comportacion di comunidad den e proximo dianan y tur control cu lo sigui tuma luga e weekend cu ta bin.
E ta bisa cu e decreto ministerial ta cambia cada tres dia, entrante mañan tin un decreto nobo y tin cu adapta na esaki. “Nos di cuerpo policial tin e control y si persona no cumpli cu esaki por actua represivo contra esaki.”
Sr. Lacle ta bisa cu weekend aki, lo sigui cu nan control manera tur otro siman, e fin di siman aki ta mas largo pero e trabounan ta sigui y ta pidi pa henter comunidad cumpli cu reglanan cu ta implementa.
Ta keda e pregunta si hende ta bay campa, casnan di rif, sr. Lacle ta menciona cu ora cu crisisteam a cambia e regla, nan a nenga tur permiso y tur hende sa cu samenscholing no por ta mas cu 2 persona ‘esey ta basa riba decreto’.
Si nan ta bay controla na cualkier lama of caminda y nan topa cu hende cu no ta cumpli regla nan por actua represivamente. Mescos ta conta cu cualkier evento cu hende kier tin na parkinglot of alcohol riba caminda publico tambe ta castigabel pa decreto.
Pa finalisa, e ta bisa cu nan lo keda mas activo den fin di siman manera tur e otro dianan pa evita mas contagio. Ta pidi pa un bon comportacion di comunidad y pa no core bou influencia. “Nos tarea primordial ta pa baha e casonan activo cu tin di coronavirus.”


text:
Tag Archives: inning
Vacatura Hoofd Financiën SVb
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y… Mas Informacion
Ceramento di Dpto. Inning & Invordering
Banco di Seguro Social Aruba SVb ta anuncia cu en conexion cu actividadnan interno, oficinanan di SVb di dpto. di Inning y dpto. di Invordering situa na Vondellaan ta cera pa publico mayan mainta diaranson 18 di januari 2017. Merdia 13:00 pm tur e departamentonan menciona ariba ta habri atrobe. Nos ta ofrece nos disculpa… Mas Informacion


text:
Aruba Trade & Industry Association (ATIA) a tuma nota cu e douaneronan a pone trabou abao pa algun mainta caba. Nan rason ta pa nan cobra nan oranan bek.
Director di ATIA a purba tuma contacto cu Sr. R. Croes, pero no a haya comunicacion cu ne. E Douaneronan ta tumando 8 ora bek pa siman, pa compensa pa e recorte di 12.6%. Un recorte di 12.6% ta igual na 1 ora pa dia, cu ta 5 ora pa siman y no e 8 ora nan cu ta wordo tuma inhustamente.
ATIA ta di opinion cu tuma ora bek no ta e solucion paso ta perhudicando comercio y e ciudadanonan di Aruba.
ATIA ta compronde e situacion, pero poniendo trabou abou na nu manera asina, ta perhudica henter comercio. Pueblo mester corda bon cu tur producto cu ta bin Aruba ta wordo importa, y ta e douaneronan tin cu aproba y verifica pa por saca e productonan di e containers. Mas largo e containernan cu mercancia aden keda para, mas gasto pa e importadornan y mas e prijs pa producto nan lo subi pa pueblo.
Alaves, un accion asina por crea scarcedad pa e wholesalers paso nan no ta haya nan productonan na ora, cu ta causa cu no por entrega mercancia den nos tienda, supermercadonan y horeca na ora pa pueblo por sobrevivi y turistanan por gosa di nos isla.
Pa e rasonnan aki ATIA ta considera e accion aki manera uno cu ta corta e “ader principal di nos Economia” y asina tambe trancando e recuperacion di Aruba especialmente awo cu economia finalmente ta completamente habri.


text:
Distanciamento social ta e yabi primordial pa contene y minimalisa riesgo di contagio y Hospital ya a tuma algun medida di precaucion cu a ser anuncia recientemente. Cu algun di e medidanan ya tuma Hospital a dicidi di bira mas estricto teniendo distanciamento social como e punto di salida.
Desde 18 di maart en adelante orario di bishita lo ser adapta y minimalisa na e orarionan di 11.30am pa 1pm y di 7pm pa 8pm. Durante e orario di bishita ta permiti solamente 1 (un) bishitante mayor di edad (18 aña bay ariba) pa pashentnan interna durante e orario di bishita stipula. Esaki ta nifica cu ta 1 (un) persona so por bishita e pashent durante 11.30am pa 1pm. “Si por ehempel dicidi di bandona Hospital prome cu orario di bishita termina no por cambia cu un otro persona pa e subi y bishita. E mesun regla ta na vigor pa orario di bishita di anochi. Tin algun departamento cu excepcion y ta rekeri un dagpas manera departamento di mucha y maternidad. Si esaki ta e caso porfabor pasa y registra na e miembro di siguridad pa ricibi esaki”, asina Charlaine Huntington, Manager di dept. di Comunicacion di Hospital ta splica.
Na momento di yega Hospital por fabor acudi na nos miembrodi siguridad den e lobby na entrada principal. Eynan ta ricibi un carchi cu e number di camber riba dje, cual ta e prueba pa por subi y haci e bishita. Na momento di termina bo bishita mester entrega e carchi aki back cerca e personal di siguridad. Ban mantene e riesgo abou y minimalisa bishita lo mas cu ta posibel. Sea creativo y ban haci uzo di tecnologia pa asina comunica frecuentemente cu bo ser keri.
Tene bon na cuenta cu si bo ta un pashent cu ta Coronanavirus positivo of sospechoso, ta permiti solamente 1 bishitante fiho y e mesun persona aki SO por sigui bishitabo durante bo estadia completo.
Porfabor mantene un bon higiena di man haciendo uzo di nos hand sanitizers situa na diferente lugarnan strategico na momento prome y despues di haci bo bishita.
Si encaso bo tin un di e sintomanan di coronavirus, esta keintura riba 38 grado, tos seco y falta di rosea por fabor tuma contacto cu e callcenter institui pa Gobierno di Aruba na telefon 2800101. Pa asina combati contagio no acudi Huisartsenpost (dokter na warda) y solamente acudi Departamento di Emergencia si encaso bo tin sintomanan severo.


text:
Un dama sin tin kunes ta para trankil di dje ta huma su sigaria net banda di varios tanki di gasolin
Un dama sin tin kunes ta para trankil di dje ta huma su sigaria net banda di varios tanki di gasolin
Nos a risibi e video aki den inbox, nos no por bisa si ta un video resien of ta algu bieuw e ta. Pero nos ta publika e paso bo ta mira klaramente ku tin hende sin tin kunes ku nan mes bida te pa tin kunes ku bida di otro, Foei señora foei. I tambe unda e vigilansia di e pomp di gasolin ta?
E tipo di praktikanan aki ta pone hinter un bario den peliger eminente, i despues ta kana puntra ta kon bin of ta kiko a pasa. Ban ta mas konsiente di nos aktonan.


text:
ORANJESTAD,Aruba
Departamento di Transporte Publico (DTP) ta participa cu, relaciona cu e plan di prevencion y accion di COVID-19 anuncia pa Gobierno di Aruba, nos oficina lo ta cera pa publico for di dialuna 16 di Maart 2020 y te cu 27 Maart 2020.
Nos servicio lo ta limita na casonan di urgencia, entre otro, cambio di auto pa motibo di “autopech” y etc. Pa peticion di “hulpchauffeur”, esaki lo mester tuma lugar cu 3 dia di anticipacion. Tur peticion mester drenta via nos e-Mail: info@dtp.aw. Y pa mas informacion por tuma contacto telefonico na: 582-4140.
Te recorda cu dia 18 di Maart ta keda un dia liber oficial, dus tene na cuenta cu esaki ora di haci peticion.
DTP ta gradici pa e comprension y coperacion pa hunto nos por logra frena un posibel brote di COVID-19 na nos pais.


text:
Oranjestad
– Kiwanis Club of Young Professionals Aruba’ (KYPA), ta presenta su directiva nobo pa e aña Kiwanistico 2020/2021. E directiva nobo ta consisti di e siguiente voluntarionan: President – Maurits Ras, Immediate Past President – Lativa Maduro, President Elect & Treasurer – Jolitza Limonier, Vice President & Secretary – Stephanie Daal, Director Youth and Community – Karem Rasmijn, Director Fundraising – Jeremy Erasmus, Director PR – Joanne Christiaans, Director Education – Sally Warner – Da Costa y Director Recruitment and Retention – Lidia da Silva.
KYPA ta un organisacion unda adultonan profesional ta bini hunto den un solo meta cual ta pa sirbi nos muchanan, specificamente e muchanan di Aruba. Cada miembro di KYPA ta reconoce su mes den e meta comun aki y tin e proposito pa haci un impacto positivo den bida di nos muchanan. KYPA ta consciente di e retonan cu Aruba y mundo henter ta enfrentando cu e pandemia di Covid-19 y ta di opinion cu hustamente den momentonan dificil nos como comunidad mester uni y enfoca na sali pa dilanti.
KYPA ta convenci cu e directiva nobo lo sa di guia e club den e aña Kiwanistico nos dilanti y asina enfrenta tanto e retonan como tambe oportunidadnan nobo cu lo presenta. Ariba e fotonan por mira mayoria di miembro di e club y tambe e ‘officers’ pa e aña Kiwanistico nobo.
Alabes KYPA kier felicita e demas clubnan di Kiwanis na Aruba: Kiwanis Club of Aruba, Kiwanis Club of Palmbeach y Kiwanis Club of San Nicolas, cu e comienso di e aña Kiwanistico 2020/2021 y ta desea nan tur clase di exito pa asina hunto por sigui yuda nos muchanan.


text:
Cu hopi orguyo Camara di Comercio y Industria Aruba (KvK) a otorga certificado na e 12 cursistanan cu a termina e curso Empresario Independiente Chikito/Mediano 2021-2022. Esaki ta di 7 aña cu e curso ta wordo ofreci pa e empresario of e persona cu ta desea di bira un empresario. Meta di e curso ta pa e (futuro) empresario por ta miho prepara den maneho di su negoshi. E curso a inicia na september aña pasa y tabatin un trayectoria amplio y cu no tabata facil pero cu sigur ta brinda e herment necesario na e (futuro) empresario. E curiculo diseña door di Camara di Comercio y Industria Aruba (KvK) ta special pa e formalisacion di un empresa chikito/mediano (SMEs).
E cursistanan a sigui pa 8 luna intensivo les semanal riba diferente materia consistiendo di un cantidad amplio di topico entre otro marketing, legislacion, finanzas y administracion, impuesto, liderazgo y varios otro aspecto manera diseña y presenta un business plan. Hunto cu esaki nan a haya e oportunidad pa promove nan mes pa bin na remarke pa financiamento via Qredits.
KvK kier logra via e curso pa informa y educa e (futuro) empresario pa ta miho prepara na momento di establece y maneha su negoshi. Pa e cursistanan e periodo di curso tabata un periodo extenso cu a rekeri hopi dedicacion y trabou duro pa por pasa nan examen cu exito. Algun persona tin un negoshi caba y otro tin nan trabou diario pues e estudio y preparacion pa cada les den oranan liber sigur ta un sacrificio.
Ta remarcabel con anima e cursistanan ta y alabes cu e curso ta brinda nan e oportunidad di amplia nan network comercial. E curso ta rekeri un porcentahe di presencia di 80%. Sin cumpli cu esaki e ta bira dificil pa completa e curso cu exito. Esnan cu a completa e curso a ricibi nan certificado.
Entrega di certificado a tuma luga diabierna ultimo, 20 di mei 2022 na KvK, sigui pa un celebracion ameno cu familiar y amistades. Director Ehecutivo, sr. Martijn Balkestein, a felicita e cursistanan y a bisa algun palabra di estimulo pa sigui dilanti y cu KvK lo ta semper na nan disponibilidad. Despues di esaki sr. Balkestein a otorga e certificado na e cursistanan.
Hunto cu e balor cu e certificado tin pa e persona y su negoshi, e logro aki di e cursista lo wordo registra na Camara di Comercio na momento cu e negoshi wordo inscribi.
Palabranan di gratitud ta bay na tur esnan cu a coopera na realisa e curso aki cu nan experticio y dedicacion: Dave Martinus, Hilde Rodriguez-Taekema, Mary Baarh, Charisse Hoen-Daly, Rothmar Coenraad, Charitza Statia, Gos Oduber, Diederik Kemmerling, Mark-Benson Denz, Bruce Harms, Boy Ecury, Joselyn Koolman, Ronald Erasmus, Roberto Lejuez, Herbert Diaz y e team di Qredits Aruba.
E siguiente curso di Empresario Independiente ta planea pa start na september 2022 y lo culmina durante luna di mei/juni 2023. Fecha exacto lo wordo comunica dentro di poco. Tur esnan cu kier participa den e siguiente curso 2022-2023 por cuminsa registra di awo caba. Pa participa ta pidi pa manda bo CV pa [email protected] Pa mas informacion por tuma contacto cu departamento di Business Information & Support na [email protected] of yama na 5821566 ext. 30/35/42.
KvK ta spera di por sigui brinda e apoyo y educacion necesario pa un y tur cu kier cuminsa cu su empresa por ta bon prepara pa esaki.


text:
ORANJESTAD, Aruba
Bon dia na tur prensa y Amistad nan.
Aki cu Roderich Lopez awe mi ta intruduci na boso nan mi cancion hibando e tema Bo mester tin Fe
aki un storia di e Cancion y su inpiracion. Let op … (Papiamento no ta corecto)
Storia chikito.
Music Video y Cancion – “Bo mester tin Fe” https://youtu.be/zOJ_bRybe8U
Sin duda e tema aki a trece un toke special cu’ne Debi cu mi yiu muher Qyzianne Lopez ta graba cumi un tema pa publico, Qyzianne ta canta di ora e tin tino caba pero nos ami cu mi casa a dicidi pa warda un poco pa e sali official cu algo. como tata y trahando pa 25 aƱa den studio di grabacion y filmacion tanto na hulanda como Aruba. Mi sa cu Qyzianne tin un abilidad enorme y un talento increibel cu mi no por discribi. den e tema aki e ta express cu su bos un di e talento nan aki cu e tin na su forma natural.
E tema mes no ta uno facil e ta completamente den mi estilo cu ta uno propio y cu tema nan semper fuerte pa trece e mensahe positivo y cu tur hende por interpreta e tema aki na nan forma.
Pa laga mi yiu canta loke ami a scirbi no tawata dificil mirando cu di baby e ta hibando e elemento nan aki cune.
E tema aki Bo mester tin fe – officialmente ma scirbi pensando riba situacion nan penoso cu ta pasa cu nos hoben nan ya for di hopi trempan cu nan ta tuma e decicion nan no corecto esaki por wak e un poco den e video tambe. e tema ta conduci su mes na e palabra nan BO MESTER TIN FE esaki ta principalmente debi cu ora cos ta bai malo, hopi bes nos tin e tendencia di bisa no ta existi un DIOS y ni cuanto bo pidie e no tey ,cual no ta berdad e tey no mas bo mester tin FE y haci penitencia nan cu Fe pero alaves practica e Penitencia pa e fe por t auno cu AMOR.
Mi ta spera den nomber dimi cu mi Yiu cu e cancion aki por yega curason nan di nos hende nan den tur sentido.
Aki e Youtube Link di e video Clip https://youtu.be/zOJ_bRybe8U si mester e video clip mes mail mi mi ta amnda esaki apart como attach mi ta manda e MP3 y un Picture
Den nomber di mi y mi yiu
Masha danki hopi danki di antemano pa comparti e information cu contentenido super importante pa nos bida diario.
Roderich Lopez y Qyzianne Lopez


text:
Konsiensia i Kreatividat
"E téknika di Meditashon Trasendental ta un manera simpel, sin esfuerso pa tira un kabes paden, pa eksperensiá un oséano di konsiensia puro, kreatividat puro, puro saber.
E ta un eksperensia puro, pero tambe hopi konosí – e ta bo propio Ser."
David Lynch, produktor di sine i presidente di Fundashon pa Enseñansa Basá riba Konsiensia i Pas Mundial
Oumentá inteligensia i kreatividat
Bo serebro no a bini kompletamente asemblá na nasementu. Pa medio di e proseso natural di madurá i eksperensia, na kada momento bo serebro ta keda kreá di nobo, pa sostene tur bo pensamentu, toma di desishon i komportashon. Kreashon kontinuo di bo serebro ta un proseso dinámiko. .
E eksperensia di sosiegu alerto durante Meditashon Trasendental ta krea e kondishon óptimo pa desaroyá bo potensha kompletu, pa inteligensia i kreatividat máksimo di un manera kompletamente sin esfuerso, mientras e ta prevení efektonan dañino di strès riba e serebro.
The Journal of Creative Behaviour
1979 13:169–180
Efekto di Meditashon Trasendental
Personanan ku a siña Meditashon Trasendental a mustra mas kreatividat den komparashon ku e grupo di kontrol, midí pa medio di un nivel mas haltu di originalidat piktóriko despues di sinku luna di práktika. Nan a mustra tambe mas kreatividat, midí pa nivel mas haltu di fleksibilidat piktóriko i fluides verbal (no den e gráfiko)
The Transcending Brain -6 mins
Dr Fred Travis, Director, Center for Brain Consciousness and Cognition
Explore the benefits


text:
Palomba
Palomba, tambe yamá palomba di kaya of palomba di siudat, ta un para deriva di palombanan domestiko ku a originalmente a wordu kria di de palomba di piedra wild, ku den naturalesa ta biba na klifnan kantu di laman i riba seru. Tur tres sortu ta brui ku otro regularmente. Palombanan ta haña e rantnan di edifisionan ta un bon substituto di klif, i a adapta na bida urbano i ta abundante den siudatnan ront mundu.
Siudatnan famoso pa palomba[editá | editá fuente]
Hopi suidat ta famoso pa nan poblashonnan grandi di palomba, por ehemplo, e Piazza San Marco na Venezia, anto Trafalgar Square na London. Pa hopi aña palombanan na Trafalgar Square tabata konsidera un attrakshon turistiko, ku bendenonan di kaya bendiendo pakete di kuminda pa duna na e palombanan.
E dunamentu di kuminda na Trafalgar a wordu prohibi ku hopi kontroversia na 2003 dor di London su gobernador Ken Livingstone. Pero toch varios grupo aktivista manera e grupo Save the Trafalgar Square Pigeons a haňa un buraku den e prohibishon, dunando e palombanan kuminda for di un parti chiki di e plenchi ku ta bou di kontrol di un otro suidat. E organisashon a bini na un akuerdo pa duna e palombanan kuminda solamente un biaha pa dia, na 7.30 a.m.


text:
Tokante BES(t) 4 kids
Regulashon Legal
Ta stipulá e reglanan básiko pa sentronan di mucha i pa ‘gastouder’ na Hulanda Karibense den un lei nobo. E elaborashon lokal di e lei ta tuma lugá den un Ordenansa Insular Akohida di mucha, pa asina por tene kuenta ku e sirkunstansianan partikular di e isla.
Ordenansa insular Akohida di mucha
Na e momentu akí ya tin un Ordenansa insular Akohida di mucha ku ta kontené hopi regla tokante kalidat di sentronan di mucha i ‘gastouder’. Tin tambe kaba un areglo di supsidio temporal pa akohida di mucha. Ku e supsidio akí un akohida di mucha por drecha e kalidat i baha e gastunan pa mayornan.
Ordenansa Insular Akohida di mucha Boneiru
Proposishon pa lei nobo
Den e proposishon pa e lei nobo ta ankra tur e reglanan pa kalidat pa un periodo largu. Banda di esei tin den e proposishon pará kon nos ta bai finansiá akohida di mucha den futuro, ora e areglo di supsidio temporal stòp. Ku tur esakinan nos ta garantisá akohida di mucha bon, seif i pagabel. Nos ta premirá ku e lei i regulashon struktural lo por drenta na vigor durante 2024 i 2025.
- Roadmap proposishon: Foyeto roadmap


text:
Dia 11 di april benidero, e organisacion Parkingson Aruba, ta bay tin un caminata. Motibo principal ta pa recauda fondo y pa trece tur miembro hunto, pa nan ta activo pa asina drenta den publico, segun Jeanice Arends-Werleman, miembro activo y boluntario den e organisacion.
Nan kier pa tur hende haya sa y no sconde e malesa. Problema mas grandi cu tin na Aruba, ta cu tin hopi hende tin e malesa, pero tin miedo di demostra. Ta hendenan cu por participa activamente den nos comunidad, si nan sigui cu nan tratamento drechi.
E caminata ta costa 10 florin pa ticket. Muchanan bao di 12 aña ta gratis. Ta cuminsa na Brandweer na Camacuri, ta cana bay abao, yega via Linear Park te na cas di gobernador. Eynan ta bira bay ariba, bolbe caba na unda cu a cuminsa.
Arends-Werleman a sigui splica cu tur hende por participa. Tur e miembronan cu ta den e organisacion tambe lo ta bay t’ey. Tur atleta cu tin na Aruba, tur hende cu kier, bo mag cana, core, etc. Claramente e pashentnan ta bay tiki mas poco poco, pero tur hende por participa.
Organisacion Parkingson Aruba, ta invita cordialmente henter pueblo di Aruba pa bin participa na e caminata dia 11 di april y ta mas cu bon bini pa yuda e organisacion y tambe tur e pashentnan.


text:
Manera sa 2020 a escohe un directiva nobo pa yuda e hobennan cu a keda den e fundacion pa asina lanta bek Parlamento hubenil tanto den structura y maneho pero tambe den miembrecia di nos hobennan.Durante un periodo caba ta trahando riba diferente cambionan pa asina por re-launch stichting Parlamento Hubenil. Parlamento Hubenil ta para...
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Stichting Monumenten Fonds Aruba ta lamenta cu ta hasi danjo na Lighthouse
Lamentablemente, den fin di siman un biaha mas a spuit riba e California Lighthouse. E Lighthouse ta un monumento proteha pa ley y por lo tanto tin un castigo mara na esaki. Nos ta pidi cualkier persona cu por a wak algo pa tuma contacto cu nos.
Curso Poesia na Biblioteca Nacional di Aruba
Biblioteca Nacional Aruba ta ofrece un curso cortico di Poesia cu docente y poeta Lily Clarisa. Esaki ta un workshop di 4 sesion pa amateur poetanan y otro interesadonan di 18 aña bay ariba y lo wordo dicta na Ingles. Esaki ta tuma lugar di dialuna dia 19 di juli pa dia 22 di juli...
Anuncio di Prensa evento REEMERGENCE, 30 di juni Cas di Cultura
Fundacion Orguyo den colaboracion cu Cas di Cultura ta organisa un anochi di crea coneccion y topa otro, serando e luna di ‘Pride’ cual ta para pa e promocion y afirmacion, dignidad, igualdad y creacion di visibilidad di e grupo LGBTQ+ den comunidad. Di e grupo ‘On the Quays’ di New York City, e mesun...
Stichting Reclassering en Jeugdbescherming Aruba a lansa un recaudacion di fondo, pa celebra e di 60 aña di existencia di e fundacion
Desde comienso di luna di mei, Stichting Reclassering en Jeugdbescherming Aruba a lansa un recaudacion di fondo, pa celebra e di 60 aña di existencia di e fundacion. E fondonan lo wordo uza pa inverti bek den nos comunidad, den forma di laptop [Chromebooks] pa 60 hoben cu ta den necesidad por cuminsa nan estudio...
Un variante peligroso di coronavirus por aumenta caso di brote na Merca
E variante delta ta creciendo lihe pa bira e variante dominante di e coronavirus na Merca. Esaki ta genera preocupacion di e brote di covid-19 cu por afecta comunidad vulnerabel. Actualmente, e 10% di infeccion pa covid-19 na Merca por atribui e variante B.1.617.2, pero e proporcion ta duplica cada dos siman. Ex comisionado di...
Iniciativca pa training di CPR pa muchanan den scol
Hop biaha hende no sa con pa reacciona of sa kico pa haci ora ta enfrenta situacion cu un persona ta bira malo of cay. CPR por scapa e bida di e persona, pa e motibo aki a bin cu iniciativa pa duna les di CPR na muchanan di zesde klas pa asina nan sa...
Oficina pa relacionnan di Union Europeo y di Reino ta invita tur esnan den sector di media y cultura
Oficina pa Relacionnan di Union Europeo y di Reino ta invita tur esnan den sector di media y cultura y cu tin gana di expande nan horizonte y coopera riba nivel internacional pa participa na e sesion online di informacion encuanto e programa di fondo di Union Europeo ‘Creative Europe’. Comision Europeo a aproba diferente...
President di Mexico lo perde control absoluto despues di eleccion conecta cu violencia
Coalicion gobernante na Mexico lo perde mayoria cualifica na Camara di diputado despues di eleccion intermedia, segun cifra inicial publica pa Instituto Nacional Electoral. E resultado lo evita e presidente Andres Manuel Lopez Obrador lo aproba importante reforma legislativo y constitucional sin yudansa di partido di oposicion. Sinembargo ta antacipa cu coalicion gobernante lo mantene...
No mas mentalidad di Ping Pong, no mas MEP of AVP
Professor Earney Lasten PhD MA MSCFalta poco díanan pa bai urna electoral pa deposita bo voto. Corda no hasi e mesun error cu pasado a sinja nos. E gobierno den su prome gobernación sea ta cu AVP of MEP ta purba hasi lo mihor, pero den e di dos tanda e patronchi ta cambia y...


text:
Un 6000 migrante di Morocco a landa pa yega Ceuta, nort di Africa. E minister di interior di Spaña, Fernando Grande-Marlaska a bisa cu 1500 di nan a keda manda bek pa Morocco. E presidente di gobierno di Spaña, Pedro Sanchez a cancela un vuelo pa Paris pa motibo di crisis. E tabata dirigi su mes na Ceuta. E reunion semanal di gabinete spaño ta centra su mes den e tema y ta spera cu Sanchez y su minister di interior haci declaracion posteriormente. Cruz Cora ta atende cu migrante. Isabel Brasero a bisa cu ta yudando migrante yega na e lama di Tarajal, na Ceuta. Brasero a bisa cu a wak adulto, mucha y baby. Te cu awo, e condicion di salid ta mustra bon. E migrante a landa for di lama na Morocco, nan a drenta e mediterraneo, te cu yega na e lama di Tarajal. España a wak un aumento di migrante cu lo a yega costa. Frontex, agencia Europeo di guardia di frontera y costa ta bisa cu mas di 1000 migrante a yega Isla Canaria (3 biaha mas cu aña pasa) Na e periodo di january-april, cerca di 4500 migrante a yega isla canaria. E mayoria cu ta bin ta di Mali y Morocco. Ceuta, ta un poblacion di 84.000 habitante y otro ta Melilla, ambos tin conexion cu frontera cu Morocco, migrante ta purba yega Spaña pa yega na e teritorio di Union Europeo.
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Internacional
Un 6000 migrante ta landa for di Morocco te Ceuta, Spaña
19/05/202118/05/2021


text:
Caribbean Research and Management of Biodiversity (CARMABI) resientemente a enfatisá algun
kambio grandi i logronan impreshonante pa Kòrsou durante e último reunion di Direktiva di Dutch
Caribbean Nature Alliance (DCNA) . Logronan ta enserá e anunsio di un parke marino nobo na Ost
Punt i tambe apertura pronto di dos otro parke natural nobo. Ademas a enfatisá e rekuperashon di
vegetashon i di biodiversidat na Parke Christoffel. 2022 ta primintí di bira un aña eksitante pa
konservashon riba e isla.
Parke Nashonal Christoffel
Parke Nashonal Christoffel, e área protehá mas grandi i mas bieu di Kòrsou i e área ku mas biodiversidat
denter di e islanan ABC, ta un kaso di estudio inspirante di restorashon di habitat pa nos region. E parke
ta formá rondó di tres anterior plantashi i áreanan ku tabata usa pa agrikultura, kapmentu di palu i pa
kabritu i otro hèrbivornan introdusí bai kome na mondi. Dor di e importansia redusí di plantashinan for
di añanan 1960 i di mudamentu di kabritunan na añanan 1990, por a opservá i a dokumentá entre 1985
ku 2019 kambio den e vegetashon. E maneho eksitoso akí di e parke a bini na klaridat ku e oumento
grandi den kobertura i abundansia di diferente mata nativo inkluso palunan, bromelianan (tekunan),
orkidianan, palmanan. E rekuperashon di vegetashon di Parke Nashonal Christoffel probablemente ta
hasiendo influensia direktamente riba e abundansia di animalnan nativo, inkluso e biná di Kòrsou, biná
ku rabu blanku, ku lo bira tópiko di estudio intensivo den e próksimo añanan.
Parkenan nobo
Otro notisia nobo i eksitante, e apertura di e parke nobo Curacao Rif Mangrove Park ta djis tras di porta.
E parke akí ta inkluí bunita ruta riba kaminda di palu na altura i un toren di para mira ku mester kaba
konstruí, kreando akseso nunka bista pa e palunan di mangel. Tin plannan pa un futuro sentro di
bishitante ku realmente lo yuda bishitantenan i tambe habitantenan lokal apresiá e maravianan di e isla
su mondinan di palu di mangel (mangrove).
Un otro parke nobo na kaminda ta e parke nashonal Rif Sta. Marie- Hermanus, situá den un área
akuátiko di Ramsar di importansia internashonal ku ta inkluí un fòrnu di kalki históriko.
Parke Marino Curaçao
Logronan resien ta ekstendé bou di awa tambe, ku apertura na novèmber 2020 di Parke Marino
Curaçao, inougurá ofisialmente pa Patrona di DCNA Su Altesa Real Prinsesa Beatrix. Seguidamente na 7
di mart 2022, Parke Marino Curaçao a anunsiá ku nan a kore nan promé patruya ku nan boto nobo,
Yaru, ku lo sirbi pa promové uso seif i duradero denter di e parke pa hopi aña mas pa bini.
Den e Parke Nashonal Marino, lo establesé e stashon supmarino di investigashon Proteus Underwater
Research Station. Esaki lo hasi posibel ku sientífikonan por biba i hasi investigashon direktamente for di
fòndu di oséano. PROTEUS™ ta un proyekto di Fabien Cousteau Ocean Learning Center (FCOLC) i ta un
vishon di Fabien Cousteau.
Investigashon
Tin tambe algun estudio di investigashon importante ku a hasi rònt di e isla. Tendensia serka koralnan,
apesar ku generalmente tin un bahada, a tuma nota di algun restorashon rápido na sitionan lokal for di 2014. Esaki ta un lus di speransa pa restorashon i konservashon di koral riba e isla. Modèlnan mehorá di e liña di kosta i di awa den tera lo sigui drecha e informashon disponibel na managernan di área di
tera pa futuro proyektonan.
Carmabi a remarká ku ainda tin algun área ku tin mester di investigashon. Na 2022, nan lo kontinuá ku
investigá áreanan di mondi den Parke Nashonal Christoffel. Carmabi ta enfatisá e nesesidat pa enfoká
riba matanan nativo i konstantemente ta oumentá intentonan di kria mata nativo den kriadero na kas pa
hasi investigashon di e espesienan akí i pa siña públiko general e importansia di mata nativo. Ademas,
komo ku wetlands ta sigui haña rekonosementu pa nan importansia, tantu den servisio di
medioambiente komo den formashon di resiliensia kontra kambio di kima, Carmabi ta enfatisá e
importansia di investigashon mas aleu den áreanan di mondi di palu di mangel lokal.
Trahando huntu
E reunion di direktiva di DCNA ta un oportunidat importante pa kada un di e Organisashonnan di
Maneho di Área Protehá na Karibe Hulandes – Fundacion di Parke Nacional Aruba Foundation (FPNA),
STINAPA Bonaire , Carmabi Curaçao , Saba Conservation Foundation (SCF) , Nature Foundation St.
Maarten (NFSXM), St. Eustatius National Parks (STENAPA) – pa kolaborá, kompartí rekursonan i
interkambiá informashon i ideanan. Trahando huntu, kada isla por siña di e otronan, maksimalisá nan
éksitonan i siña di mas eksperensianan ku reto.


text:
Bo ke tin un idea di kon bo partido ta para promé ku e resultado final di elekshon Kòrsou 2012? Dia 19 di òktober manera e resultado di e diferente urna nan kuminsá drenta Deporte Awe! ta bai proyektá kiko resultado final di elekshon Kòrsou 2012 lo ta. E proyekshon aki ta posibel dor di un sistema matemátiko ku Deporte Awe! a diseñá spesial pa elekshon di Kòrsou.
Kiko abo tin ku hasi pa risibí e proyekshon nan? Apsolutamente nada, djis mantené e página aki habri riba nochi di elekshon i outomátikamente e gráfika nan ku e proyekshon nan lo drenta.
No ta un proyekshon so Deporte Awe! lo hasi, nos lo hasi proyekshon nan atraves di henter e anochi di elekshon. E motibu di esaki ta paso miéntras mas resultado di urna drenta mas eksakto nos proyekshon lo ta.
Mas abou bo por tuma nota di un proyekshon ku Deporte Awe! a hasi pa e elekshon di 27 di ougùstùs 2010.
Promé pronóstiko 20:16pm
Último pronóstiko 22:56pm


text:
Silvio Berlusconi a bende AC Milan ku invershonistanan chines.
Silvio Berlusconi kier a bende e klup pa duna esaki mayor rekurso finansiero. Pues e komo presidente di AC Milan, Berlusconi a bai di akuerdo pa bende su 99,93 % akshonnan ku un konsorsio chines. E benta di e 7 bia ganadónan di Kopa Europa tin un balor pa e klup italiano di 740 mion euro, huntu ku un debe adishonal di 220 mion euro. E grupo ku ta kumpra e klup, Sino-Europe Sports Investment Management Changxing, (tradusí: Sino-Invershon Maneho Deporte Europa) a bai di akuerdo pa invertí 350 mion euro den e siguiente tres temporadanan. AC Milan a finalisá na di shete lugá den seri A durante e último temporada. AC Milan lo uni nan mes na nan rivalnan di siudat, ku tambe ta pertenesé na invershonistanan chines. E anunsio ta bini nèt riba e mesun dia ku Premier League side West Brom a djoin nan bisiñanan di Midlands Wolves i Aston Villa, ku tambe ta bai pertenesé na konsorsionan chines.


text:
Minister Xiomara Maduro di Economia a reuni cu Camara di Comercio pa brinda informacion riba varios topico
Minister Xiomara Maduro di Economia a reuni cu Camara di Comercio pa
brinda informacion riba varios topico
ORANJESTAD – Recientemente Minister Maduro di Economia hunto cu Minister President a reuni cu e Camara di Comercio pa brinda informacion riba varios topico cu ta concerni comercio na nos Pais. Entre nan a duna un bista riba e trabounan cu Gobierno ta haci pa por cumpli cu e Landspakket y e avancenan pa minimalisa ‘red tape” na nos Pais. A brinda informacion tambe riba e rol di KvK dentro di e proyecto di e-government di Gobierno y a splica riba e trabounan cu ta wordo haci na Departamento Economico pa promove e sectoran cu potencial pa diversifica nos economia.
Na final di e reunion Camara di Comercio a extende un invitacion tambe pa participa na e debate politico cu ta wordo organisa en conexion cu eleccion den luna di september proximo.


text:
ORANJESTAD, Aruba
Sra Arends-Reyes realidad ta cu Aruba ta ‘overtaxing’ tur cu ta purba biba dignamente na Aruba cu consecuencia cu Aruba su costo di bida a bira desproporcional na locual cu ta entrada di famianan na Aruba cu tur su consecuencianan, awor e balans ey ken ta responsabel pa mantene? E gran reforma fiscal e resulta di ta un pakete di medida cu ta beneficia gobierno so. Entradanan presupuesta cu mester drenta den e proximo 8 lunanan ta e.o. 15 miyon na permiso pa cultiva cannabis cual ta mustra mas un stunt politico cu francamente no ta mustra realisabel, caminda gobierno practicamente ta bira dealer di ‘droga’ illegal of lo mester decrimalis’e pa plantacion pa esnan cu ta dispuesto pa paga sumanan miyonario so, aumento di 6% di bbo na entrada, aumento di hasi negoshi basa riba importacion y foreign exchange, cual 99% di tur nos productonan ta importa sin lubida e e-commerce cu ta algo cu Aruba tawata kier a continua di amplia, awor ta wordo desencurasha fuertemente. E inflacion y costo di bida lo bolbe subi of e negoshantenan lo absorbe un aumento mas? Hecho ta cu costo di bida lo aumenta y ta parce cu sindicatonan a ‘give up’ despues cu nan no ta haña oido y no a continua mes mas pa busca derechonan di nan miembronan. E cifranan di problemanan social a aumenta durante e ultimo añanan di gobernacion di Mep-Por-Red y e fondonan no ta yega ni cu 36 miyon pa inverti si e cifranan ta mustra aumento enbes di reduccion. E veld social no por yuda optimal siendo cu famianan ta pasando den temponan dificil. Por tum’e criticanan real aki con cu kier pero tur locual cu AVP a bin ta vocifera y premira di lunanan adelanta ta pasando awor ta e ora pa Parlamento para e desaster entre otro di exihi 35 miyon di ATA sin conta si lo pidi di fondonan di emergencia tambe y riba dj’e kier cambia ley pa ATA y AHATA nan man ta bon mara y nan a haña como stakeholdernan principal un ‘slap in the face’ cu nan no tin mucho mas di bisa riba e rumbo di Turismo. E ta un ‘fast ball’ di e gobierno actual mirando cu AHATA a duna ATA e confiansa pa ta e autoridad encarga cu mercadeo di nos Turismo y awor gobierno ta pone metaforicamente bisa tur dos sinta den un huki pareu, cortando riba mercadeo y aumentando tur costo mey mey di un ‘perfect storm’ cu efectonan devastador pa nos na Aruba cu ta depende di Turismo sra Arends-Reyes ta termina bisando.


text:
E ta keda nos deber como adulto, mayor y Gobernantenan pa crea consciencia, brinda siguridad y duna apoyo na nos muchanan ora cu mas nan mester di nos.
E ta nos deber como adulto, mayor y Gobernante pa duna guia, alerta nos muchanan riba posibel peliger, pa informa nan di kico por haci den situacionnan fastioso, empoderando nan cu conocimento pa asina evita cu nos muchanan ta bira victima di manipulacion cu mayoria di bes ta conduci na abuso.
Ainda ta fresco den memoria e tremendo campaña cu SCP a presenta den temporada di Carnaval cu a haya su atencion y acogida mereci. Tin cu tabata di acuerdo, tin cu tabata contra di e campaña. Pero e meta primordial tabata pa proteha nos muchanan.
Durante dicho reunion for di KPA tambe a bin un tremendo iniciativa cu lo bira un condicion ora di eventonan publico. E team di SCP tambe tin su campaña prepara pa temporada di campamento. Opvoedcommissie cu ta consisti di tur instancia concerni a presidi e reunion y ta apoya esaki tambe. Conhuntamente sigur lo logra mas pa siguridad di nos muchanan. #HuntoNosTaLogra
5 maart 2020


text:
ORANJESTAD, Aruba
AZV hunto cu Penha Aruba tin e grato placer di invita tur hende muhe pa nan participacion na un evento unico cu ta tuma luga diabierna 6 di maart cuminsando 6or di atardi te cu 8 or y mey anochi na Penha Aruba den Caya Grandi.
Exitoso resultado Despues di e exitoso resultado di ‘Aruba Health Fair’ y ‘Macho Crioyo’ aña pasa, AZV a dicidi di bolbe busca e colaboracion di sector comercial/priva pa sostene AZV den su meta pa yega mas cerca di aseguradonan y alabes contribui na conscientisacion di nos hendenan. Esaki a resulta awor den e bunita proyecto yama ‘Pal’i Muhe’. Aki ta unda AZV hunto cu diferente partnersnan (Penha Aruba, Pantene, Aruba Vision Center, Hudgson Trading, Setar, Body Zone, Pandora, Rockstar Nails & Spa, Super Do It Center, Compra, Ling & Sons, Baz-rrr Galleria & Brasserie) ta pone enfasis riba e salud y cuido medico di e hende muhe sin lubida e rol multifacetico di nos hende muhenan. Programa Cuminsando for di 6or atardi tur ser femenino ta bon bini pa yega Penha Aruba den Caya Grandi. Lo por participa na sesionnan informativo/interactivo presenta door di specialistanan medico cu lo elabora riba e topiconan diabetes, cancer cervical ,uzo di anticonceptivo y salud mental. Adicionalmente lo tin workshop di make up, tips, doorprizes y mas.


text:
ORANJESTAD,Aruba
Bo tabata sa cu te anja 1983 no tabata tin ningun manera conoci pa un submarino comunica cu tera via radio ora cu e ta bao awa ?
E palabra ” underground ” den idioma Ingles ta e unico palabra den e idioma ey cu ta cuminza y caba cu ” und. “
Concepcion Arenal : ” Un colectividad cu no sa pensa, no sa biba. “
Bo tabata sa cu e enfermedad conoci como ” influenza ” a haya su nomber di e hecho cu e causa di e enfermedad tabata ser atribui na e supuesto ” influencia ” malvado di streyanan ?E mesun influencia ey tambe a haya culpa di tras di plaganan y pestilencianan.
Bo tabata sa cu mitad miyon di hende a envenena cu pesticida na anja 1972 ? Esey segun cifranan di World Health Organization.
Fedro : ” Esun cu ta codicia loke no ta di dje lo termina perdiendo loke ta di dje. “
Loke ta custumbra di diferente pais ! Na Islandia, e canal di television propiedad digobierno no ta bay den aire ningun Diahuebs. Y durante e luna di Juli e ta kedacera hener luna !
Bo tabata sa cu Leonardo da Vinci por a pinta cu un man y skirbi cu e otro simultaneamente ?


text:
Universidad di Aruba den su programa di ‘Social Work & Development’ ta enfoca den e prome aña di e programa (estudio) riba trabou boluntario. E studiantenan mester haci 24 ora di trabou boluntario tanto den e prome semester como den e di dos semester na un instancia/ organisacion social. Trabou boluntario ta un di e maneranan mas efectivo pa haya experiencia signicativo y practico den e veld di Trabou Social. E ta duna studiantenan di Trabou Social y Desaroyo un chens pa prepara nan mes pa e trabou real den practica. Tambe trabou boluntario ta bon pa Trahadonan Social cu experiencia pa haya un chens pa amplia y reinforsa nan experiencia.
Ademas di e bon experiencia cu e studiantenan ta haña pa medio di boluntarismo, nan ta haña e oportunidad pa pone e teorianan di sciencia social den practica. Tambe nan ta wak con e practica ta diferente cu teoria. Teorianan cu ta wordo duna ta derecho humano, balornan, etica, comunicacion interpersonal, y introduccion den Trabou Social. E combinacion di e teorianan y trabou boluntario ta complementa otro y asina duna e estudio un balance y calidad duradero. Adicionalmente e studiantenan ta wordo prepara durante ‘skills labs’ unda nan ta wordo forma den abilidadnan di teamwork, comunicación, sensibilidad y comprensión di dinamismo di grupo. Esaki ta un preparacion profesional p acu e studiantenan pa asina bira Trahadonan Social den futuro.
Universidad di Aruba, especialmente ta reinforsa tambe e colaboracion entre universidad y agencianan social pa asina crea oportunidad pa Trahadonan Social colabora cu otro y tambe siña for di otro. Pa medio di colaboración, ta crea un dinamismo cu ta benificia tur partido (studiante, Trahado Social, agencia social y universidad) pa ta actualisa y al tanto di desaroyonan den nos comunidad.
E studiante di e programa di ‘Social Work & Development’ ta un ‘ganashi’ pa e area social y principalmente den e trabou boluntario. Pasobra e studiante ta observa, analisa y guia tanto e organisacion, boluntario y actividadnan social den un direccion cu ta mehora e desaroyo y cremento di tanto e individuo, organisacion y nos isla den un manera profesional.
Universidad di Aruba ta manda un felicitacion na tur Trahado Social den e luna dedica na nan profesion. Y un danki grandi na cada organisacion social cu ta habri portanan di oportunidad na nos studiantenan durante nan carera den e programa di ‘Social Work & Development’.
Nos ta wardabo diajuebs día 26 di maart na nos “open House”. Pasa y cerca conocí cu nos studiante y alabez tuma e oportunidad pa informa bo mes di nos programa. Pa mas información bisita nos website ua.aw of sigi nos ariba Facebook of Instagram.


text:
E Ordenansa Laboral 2013 (Arbeidsverordening 2013, AB 2013 no. 14) ta vigente desde 1 di april 2013. A base di articulo 30, prome inciso, di e Ordenansa Laboral 2013 un dunado di trabou ta obliga pa entrega e Registro di Personal (Personeelsregister) na Director di Departamento di Labor y Investigacion (DAO).
Den e Decreto Nacional Registronan di Ordenansa Laboral 2013 ta regla e modelo di e Registro di Personal. E Registro di Personal ta consisti di tres parti, Modelo 1A, e personal registra den aña 2020; Modelo 1B, e necesidad pa personal pa 2021 y Modelo 1C, e necesidad di personal pa cada proyecto specifico den 2021, identifica como necesidad den modelo 1B.
Departamento di Labor y Investigacion ta informa pa medio di e comunicado di prensa aki cu a base di e gran cantidad di peticion ricibi, DAO ta prolonga e periodo di entrega di e Registro di Personal 2020-2021 pa tur empresa na Aruba te cu 31 mei 2021.
Registro di Personal 2020-2021 E unico forma cu por entrega e Registro di Personal ta den e forma digital. Desde 26 februari 2021 por download e formulario digital (Excel sheet) ‘DAO Personeelsregister 2020 – 2021’ for di website www.daoaruba.com of www.gobierno.aw of por haci un peticion via e-mail na aanvraagpr@gmail.com y DAO lo mail bo e formulario digital.
Unda y con por entrega e formulario di Registro di Personal 2020-2021DAO ta haci un peticion pa hinca e datonan den e formulario digital, segun e modelo stipula pa ley, y manda nos esaki na e-mailadres arbeidsmarktaruba@gmail.com.
Den caso cu bo compania tin un of mas sucursal, DAO ta haci un peticion pa yena e Registro di Personal no solamente pa e oficina principal (hoofdvestiging) (p.e. kvk-nummer 5555.0) pero tambe pa cada sucursal (p.e. kvk-nummer 5555.1, 5555.2 etc.).
Nos ta pidi tambe pa indica cua trahadonan ta rouleer door di pone un strea (*) den kolom patras di e kolom “No.” ariba e formulario digital. DAO ta informa cu ta obligatorio pa yena tur 3 modelo.
Den caso cu no tin necesidad pa personal of necesidad pa personal pa cada proyecto specifico pa 2021, ta yena ‘nihil’ ariba modelo 1B y modelo 1C.DAO lo manda bo via e-mail un comprobante cu a ricibi bo formulario di Registro di Personal 2020-2021. Tene cuenta cu e comprobante di entrega no ta implica aprobacion di e Registro di Personal 2020-2021.
DAO lo duna durante aña 2021 aprobacion of desaprobacion di e Registro di Personal 2020-2021. Tene na cuenta cu entrega di e Registro di Personal 2020-2021 ta obligatorio den e periodo di 1 maart 2021 te cu 31 mei 2021.
Companianan cu no ta cumpli cu entrega di e Registro di Personal den e periodo menciona como tambe esnan cu no a entrega esaki e aña anterior ta den incumplimento cu articulo 30 di e Ordenansa Laboral 2013.
DAO lo bay over pa tuma accion contra esakinan. E compania lo por ricibi un sancion administrativo pa no cumpli cu e obligacion di entrega di e Registro di Personal. Tene bon na cuenta cu den caso cu un Registro di Personal no ta corectamente yena y DAO a comunica esaki na e compania pero e compania no a adapta e Registro di Personal, nos ta considera esaki tambe como incumplimento di parti di e compania.
Paardenbaaistraat 11Tel. 5237720 / Fax. 5237772Pa companianan cu ta haci uzo di un intermediario (p.e. accountings- of adviesbureau) DAO kier recorda cu cumplimento di nos leynan laboral ta un obligacion di e dunado di trabou y no di e intermediario.
Si tin mas pregunta tocante e Registro di Personal por tuma contacto cu sra. Louisetty Croes na number di telefon 5237722 of via e-mail louisetty.croes@aruba.gov.aw of por tuma contacto cu un funcionario di Bureau Arbeidsmarktonderzoek na number di telefon 5237720 of manda un e-mail na dao.arbeidsmarktaruba@gmail.com.


text:
Cuido interno di calidad
Scol hunto cu e directiva di scol tin responsabilidad pa su propio calidad. Pa garantisa propio calidad y/of pa mehor’e, scol mester evalua sistematicamente e calidad di su enseñansa. Pa medio di evaluacion propio scol por identifica e puntonan di mehoracion y pa despues prepara e trayecto di mehoracion. Esaki nos ta yama interno di calidad.
Cuido externo di calidad
Di otro banda tin tambe cuido externo di calidad di parti di Gobierno cu ta na encargo di Inspeccion. Inspeccion ta responsabel pa evalua e calidad di enseñansa na scolnan pa vigila, garantisa y stimula esaki.
Cuadro di control
Pa por evalua e calidad di enseñansa na scol, Inspeccion a desaroya un cuadro di control (Toezichtkader). Aki tin tur standard importante di calidad y indicador pa esaki. E standardnan di calidad ta agrupa den cuatro categoria:
- Cuido di Calidad;
- Enseñansa y Siñamento;
- Entrada;
- Organisacion y Maneho.
Inspeccion ta controla scol door di keda continuamente na altura di situacion na scol door di haci bishita na e scol concerni, pidi informacion di e scol, haci observacion den klasnan, reuni regularmente cu entre otro e cabesante di scol y e directiva di scol. Ta raporta tur locual cu keda constata na Ministro di Enseñansa, director di Departamento di Enseñansa y esnan concerni.
Pa mas informacion por tuma contacto cu Departamento di Enseñansa, seccion Inspeccion di Enseñansa.


text:
Energia
For di promé di yüli 2016 e lei Elektrisidat i awa di bebe BES ta na vigor. E lei aki ta regla e forma di maneho di e suministro di elektrisidat en partikular di e kompanianan insular. Mas aleu e lei ta protehá tantu e kompanianan komo e klientenan. Pa esaki e Outoridat Konsumidó i Merkado (ACM) tin un tarea di supervishon i di regulashon.
Siguridat di suministro
Na Boneiru tin un demanda kresiente pa elektrisidat, tambe dor di e desaroyo fuerte di e turismo. Esaki ta eksigí un suministro di elektrisidat konfiabel. Mas aleu e gastunan di generashon di elektrisidat ta haltu riba e islanan pa motibu di e instalashonnan chikitu. E gastunan di elektrisidat ta forma un parti grandi di e gastunan di famia pa hopi habitante: un kuart di un entrada normal, no ta inusual.
Un suministro di energia konfiabel i pagabel ta masha importante pa e desaroyo di e islanan. E Ministerio di Asuntunan Ekonómiko i Klima (EZK) ta karga responsabilidat di maneho pa e suministro di energia i pa e motibu ei ta un interlokutor estrikto pa e kolegionan ehekutivo i e kompanianan di energia: WEB Boneiru, ContourGlobal Bonaire, Statia Utility Company i Saba Electric Company.
Hasi mas duradero
Pa medio di e klima faborabel ta eksistí bon oportunidat pa energia duradero (partikularmente bientu i solo). Na Boneiru a logra resultadonan hopi bon ku energia di bientu kaba. E Ministerio a publiká den febrüari 2017 un rapòrt tokante hasi energia mas duradero i pagabel den Hulanda Karibense.
Na Boneiru un Instalashon di un kombinashon di bientu i disel, ta den servisio ku diesdos turbina di bientu mediano ku por proveé e isla riba sierto dianan, te ku 50 porshento di e demanda pa elektrisidat. Un unidat pa warda energia di 9 MW i dirigí pa kòmpiuter, ta fangu tur eventual fluktuashon di koriente.
Tambe e posibilidatnan pa energia solar ta wòrdu investigá. Dor di e kresementu di e demanda pa elektrisidat, lo mester invertí den mas kapasidat di produkshon. Entretantu na Boneiru tin sufisiente kapasidat ku por regla (“karga básiko”) riba kombustibel fósil ku semper por sende i paga. E reto nobo ta pa remplasá produkshon fósil mas tantu posibel pa kapasidat duradero.
Riba Saba i Sint Eustatius tin bon posibilidat pa energia di bientu i solo. E Ministerio di EZK a invertí pisá riba e dos islanan den energia duradero. Ku esaki, e tarifanan di elektrisidat ta keda dentro di e límitenan. Riba Saba e ministerio a sostené e mudansa di e sentral di elektrisidat antikuá i mal situá, pa un otro sitio.
Seguridat di suministro di kombustibel
Na Hulanda Karibense produktonan petrolero ta wòrdu usá primariamente pa generá elektrisidat i pa aviashon. E uso na Saba, Sint Eustatius i Boneiru ta relativamente poko. E seguridat di suministro di kombustibel riba e islanan ta dirigí su mes prinsipalmente pues riba sigurá e produkshon di elektrisidat pa medio di disel. Riba e islanan no tin stòk èkstra di petrolio. Esei ta hasi e teritorio vulnerabel pa estorbonan den entrega i esei na su turno por kondusí nan estorbonan ekonómiko. E dirigentenan lokal i EZK ta limitá tal riesgonan pa medio di solushonnan pragmátiko riba término kòrtiku, i ademas a lanta e partisipashon polítiko Bonaire Brandstof Terminals pa garantisá siguridat di suministro riba término largu.
Mineria
For di 10 di òktober 2010 e Dekreto di mina BES ta na vigor. Ku esaki e regulashon téknikamente a wòrdu transladá for di e pais Antia Hulandes pa Hulanda. Ku esei e método no a kambia. Konseshonnan i pèrmitnan for di 10-10-10 mester wòrdu pidí si, serka e Minister di Asuntunan Ekonómiko.


text:
Lotto, e loteria di Aruba awe ta lansa su campaña pa luna di december, cu ta yama ‘Cachi Cachi Christmas Edition’. Cumprando sea Catochi, Big 4, 1-OFF, Zodiac y Wega di Number Korsou di Lotto, bo ta participa pa gana 1.000,- florin tur dia ariba bo compra cuminsando for 1 di december te cu 31 di december!
Cu cada compra di 1 florin pa sorteo di merdia of anochi ariba mesun ticket, bo ta ricibi 1 number Gratis di Cachi Cachi ariba bo ticket y asina bo ta participa automaticamente pa e sorteo di Cachi Cachi Christmas Edition.
Multiplica bo suerte pa gana: Mas bo inverti, mas number di Cachi Cachi bo ta ricibi ariba bo ticket, pues mas chens bo tin di gana e 1.000 florin di e dia. Cumprando 1 florin y ricibi un number di Cachi Cachi gratis, cumprando 2 florin y bo ta ricibi 2 number gratis, cumpra 3 florin y ricibi 3 number gratis y asina e ta sigui montona.
Sorteo di ‘Cachi Cachi Christmas Edition’ ta tuma luga durante sorteo di anochi for dialuna pa diasabra y diadomingo durante sorteo di merdia pa 2:00 PM. Den luna di december, Lotto lo saca tur dia di sorteo un feliz ganado di 1.000 florin cu e campaña di ‘Cachi Cachi Christmas Edition’.
Lotto, e loteria di Aruba tin diferente weganan manera Catochi, Big 4, 1-OFF, Zodiac, Wega di Number Korsou, Lotto di Dia, Lotto 5, Mini Mega cu su Mega Plus y no lubida e weganan di Raspa y Gana. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
ORANJESTAD,Aruba
Nos ta un comunidad chikito. Esaki ta nifica hopi cos pa nos manera un isla, pero sigur ora ta trata di un pandemia cu ta afectando mundo, esaki por tin un peso mas grandi pa nos ora ta trata di stress.
Pa e motibo aki ta sumamente importante pa cuida bo mes, bo amigonan, y bo famia pa yuda maneha stress. Cosnan esencial pa tene na cuenta ta por ehempel tuma un pausa di mira, lesa of scucha noticia, incluyendo rednan social. Sigui noticia tocante e pandemia constantemente por causa molester, aumentando bo stress.
Tuma roseanan profundo, stretch, haci ehercicio, of meditacion, ta por ehempel actividadnan cu bo por incorpora den bo bida diario pa rebaha bo stress. Traha tempo pa relaha y purba di haci otro actividadnan cu bo ta disfruta. Conecta cu otronan, papia cu hende cu bo ta confia tocante bo preocupacionnan y con bo ta sinti. Percura tambe pa si bo ta bay comparti informacion, pa esaki ta informacion adecua y corecto tocante Coronavirus, pa asina yuda hende evita stress innecesario.
Bo salud mental ta hopi importante pa bo keda consciente riba dje durante momentonan fastioso manera cu nos ta actualmente aden. Pa personanan por ehempel cu a yega di sufri di condicion mental, ta recomenda pa continua nan tratamento y keda consciente riba sintoma nobo of cu ta empeora. Manera menciona, ta importante pa eherce diferente actividadnan manera haci ehercicio regularmente, descansa, drumi bon y percura tambe pa un bon ciclo di alimentacion balansa.
Tur hende ta reaciona diferente na e situacion di stress y preocupacion. Con abo ta responde na un crisis por haci un diferencia importante pa bo mes y bo famia. Si bo persona ta sinti cu bo mester di sosten of ayudo psicologico durante e temporada dificil aki yama e Hotline 2810909 pa asina papia cu un profesional. Nan tey pa bo tur dia di 2’or merdia te cu 10’or anochi. Atende di un forma responsabel y positivo cu e stress y precupacionnan den e periodo di crisis aki, lo haci abo y bo famia mas fuerte.
Un mensahe di Sociaal Crisisplan.


text:
Awe diamars 11 di februari 2020 DIMAS a lansa su prome sesion di Facebook Live. Durante di e sesion aki sra. Marilyn Wout a toca algun puntonan manera:
- Con importante e ta pa un cliente di DIMAS yena su emailadres personal na momento di hasi un peticion.
- E beneficionan di usa e tracking tool riba e webiste dimasaruba.aw pa cada persona por wak e status di nan peticion.
- E metodo di paga pa producto y servicionan di DIMAS cu e opcion di Billpayment di Aruba Bank of Banco di Caribe y pagonan via swipe cu un debet card na un MFA.
- Tambe a wordo menciona e forma di manda un sugerencianan di topiconan pa e siguiente Facebook Live session of feedback constructivo via di e emailadres info@dimasaruba.aw of keho via di e emailadres klachten@dimasaruba.aw.
Banda di e tips ariba menciona personanan por hasi preguntanan live y di tur e preguntanan esunan general lo wordo contesta durante di e sesion live, preguntanan cu ta mas especifico of personal DIMAS ta conseha pa manda un email na info@dimasaruba.aw cu tur e datonan necesario manera nomber completo, informacion di contacto y e number di CRV.
Cu e informacion aki DIMAS ta indica di ta open pa ricibi feedback y vooral sugerencianan constructivo cu ta juda pa mehora e servicio y productonan cu ta wordo ofreci na publico. Pa mas informacion di e transmision di e prome sesion di Facebook Live por bishita e pagina di Facebook di Departamento di Integracion, Maneho y Admision di Stranhero – DIMAS.


text:
(NLTimes) – Autoridadnan Hulandes a aresta un homber di 29 aña na Amsterdam bao sospecha cu el a crea e servicio di criptomoneda Etherium Tornado Cash.
Ta sospecha cu e homber en cuestion a sconde fluho di placa y a facilita labamento di placa segun loke FIOD, belastingdienst su departamento di investigacion a bisa riba diabierna.
Tornado Cash ta un servicio pa mix criptomoneda, haciendo cu ta bira mas dificil pa yega na e fondo su fuente original. Segun FIOD, personanan ta haci uso di servicionan aki pa aumenta nan anonimidad, y e servicionan aki no ta controla e origen, cual tin biaha ta criminal, di e criptomonedanan cu nan ta mix.
FIOD y Financial Advanced Cyber Team (FACT) a lansa nan investigacion contra Tornado Cash den juni. “FACT ta sospecha cu Tornado Cash ta ser usa pa sconde fluhonan grandi di placa, incluyendo robonan di criptomoneda manera hack y estafa. Esaki tambe ta inclui fondonan cu a ser adkiri pa medio di hacknan di gruponan asocia cu Noord Korea,” FIOD a splica.
Segun FIOD, Tornado Cash a logra un ganashi di por lo menos 7 biyon dollar desde cu nan a habri den aña 2019. “Investigacionnan a demostra cu por lo menos un biyon dollar di criptomoneda illegal a pasa door di e mixer aki. E ta sospecha cu e personanan tras di e organisacion a crea ganashi inmenso di e transacionnan aki.”
Merca a pone Tornado Cash riba nan lista di sancion riba dialuna dia 8 di augustus. E investigacion te ainda ta andando y posiblemente lo haci mas aresto den futuro.


text: KRALENDIJK – Mas òf ménos 9’or di anochi a tuma nota di un kandela riba tereno di SGB. Informashon no ofisial ku Radio Live 99.9Fm ta disponé di dje, ta indiká ku un di e kantinanan riba tereno di e skol a pega kandela. Kousa di e kandela no ta konosí pa Radio Live 99.9 FM. Un kantidat di bombero tabata na e sitio huntu ku algun miembro di kuerpo polisial. Direktor general di SGB Frans van Efferink tambe tabata presente na entrada di skol. Momentu ku tin mas informashon ta informá loke a sosodé mas den detaye


text:
Boi Antoin y mi persona a hanja nos den un situashon basta ferfelu ku un miembro di KMAR ku kier sa ku ta atende ku hende manera PORKO paso praktikamente no tin otro palabra pa deskribi kon fies y onbeskop e meneer aki a aktua.
Ata loke a sosode eksaktamente djabierne anochi na e sitio di aksidente riba kaminda di rincon.
Aksidente a tuma lugar 9:13 pm entre un van y un auto di famia.
Polis y ambulans ta yega rapido na e sitio , hasta 2 ambulans.
Mirando e situashon ku tin hende pega den e auto ta pidi presensia di brandweer.
Brandweer mes ta yega 9:27pm anto ami ta yega te 9:33 pm.
Dus ma yega PD praktikamente 20 minuut despues ku akdidente a tuma lugar.
Awo e kos ta bin pa esunan ku ta duna opinion sin sa pasobra bo mester tey y buska drechi prome bo habri bo boka.
Ora Aimed a yega PD tabata free for all nunka na e momento ey PD a wordu afgezet esey ta e mas tristu.
Dus pa e polis nan ku NO sa ora ma yega tabata tin hende tur kaminda riba PD buska pa sa y puntra tur e testigunan ku tabata tey.
Dus NO bin papia asuntu di PRENSA a STROBA trabou di niun hende y sigur NO di polis.
Nos sa nos regla nan.
Komo prensa nos a bin ta hasi nos trabou ku amor pa e pueblo aki.
Y niun pero niun hende sigur no KMAR y polis ni niun otro por stroba PRENSA di hasi su trabou.
Ora ku nos tey nan kaba y ku tantu potret y tur kos a wordu saka kaba dor di kolega Boi Antoin y tur otro hende ku tabata riba e PD pasobra 20 min despues di e aksidente ainda e tabata habri un payaso di KMAR a bin hunga bagon primeramente ku Boi Antoin y despues a sigi pa nos.
Awel e potret nan ta papia palabra kla.
E swa aki di KMAR a kuminsa heringa ku Boi mester baha awor aki for di PD ku porsierto kaminda mi ta para bo por mira ku ya tur kos a pasa kaba y te hasta e viktima di e van nan a bai ratu kune y e otro auto ta te otro banda di kaminda den mondi loke bo no ta mira riba e potret.
Nos a djis splika e meneer ku nos ta di prensa.
Y tambe a bise ku kaminda nos ta para aki nos no ta stroba ku nada paso nos ta lew for di e auto ku nan ta bezig kune te otro banda di kaminda.
Dus e payaso di KMAR a bisa ku NO por saka potret awel esaki tabata koi hari.
PD tabata hanchu habri pa 20 minuut largu ku tantu hende riba dje ta saka potret ku nan cellular anto awor ku te hasta Boi y ami ya ta kla kaba kier start un guerra ku nos.
Kiko ta e problema tur e polis nan ey bou tabata rustig hasiendo nan trabou.
Niun di polis nan a heringa ku Boi of ami paso nan mes a mira ku nos NO tabata strobando ku nada.
Ta sali un payaso arogante y fies ku kier sa e por a hunga su wega ku nos.
Ela hasta menasa mi 2 biaha ku e ta detene mi.
Awel mi di kune ban paden pa kaba kumi paso kumi sa mi NO hasi nada malu ni falta respet pabo mester aktua asina.
Boi antoin tabata huntu kumi y a sigi tur kos di aserka.
Na final uniko palabra kumi a bisa e payaso di KMAR tabata DONDER OP SWA.
Ela keda wak despues hala kita paso e no por hasi nada paso ela buska un problema sin mester pa su kurpa.
Nos a puntre 3 biaha pa su nomber ela nenga duna esaki.
Awel nos tin su potret anto ata nan aki pa BONEIRU sa ken e PORKO aki ta ora bo topa kune.
Anto nos si a kana nos kaminda pa hendel e asuntu aki.
Si nos a wordu atende otro kune lo NO tabata problema.
Pero e payaso aki a bini manera ta DONJO di BONEIRU nan ta y nan ta disidi.
Awel e swa aki a dal den duru.
Nos a tuma kontakto ku e bosero di polis ku na su turno a pone chef van dienst na altura.
Por sierto sr Willems a bin na e sitio di aksidente pa tuma nos keho.
PASOBRA ESAKI NO TA ASEPTABEL.
Tambe nos a pone fiskal Hambeukers na altura y gezaghebber di Boneiru tambe a wordu pone na altura.
Mi no ta worry pami pero e tersio aki mester bin pidi kolega Boi Antoin sikiera DESPENSA pa e sistema ku ela atende ku nos.
Tempu ku sr Louis Coppen tabata hefe di KMAR no tabata tin e payasada nan aki.
Nos tabata tin un bon relashon di trabou.
Aimed Ayubi semper a respeta POLIS , KMAR Y TUR OTRO.
Kiko a bai robes????
Pesey prome ku papia of duna comment bin buska e berdat serka donjo di kurpa.
Boi Antoin a mira y tende tur loke a sosode y meskos tin tantu testigu.
Aimed Ayubi sa su derechonan y kiko por y kiko no por.
MI NO SA FAYA KU NIUN HENDE NUNKA DUS NO NI PURBA BO SUERTE AKI BANDA.
DANKI Y NOS LO SIGI TRAHA PA PUEBLO SA KIKO TA PASA Y SEMPER KU E BERDAT.
AIMED AYUBI.


text:
ORANJESTAD,Aruba
Un biaha mas Club Universal ta organisa e competencia popular di Aruba: SesoSport y esaki ta tuma luga den cuadro di celebracion Dia di Betico.
Cual ta e mata crioyo di bario di Pos Chiquito / Sabana Basora y Bisindario? Ki dia Tata di Cultura Padu Lampe a fayece? Si bo gusta e tipo di weganan aki, anto bo ta un fiel amante di SesoSport.
Den cuadro di celebracion di Dia di Betico directiva di Club SV Universal ta organisa e evento aki riba diasabra, 25 di januari na e sede na Pos Chiquito / Sabana Basora. E evento ta cuminsa pa 7’or di anochi y ta calcula cu pa 10’or di anochi e lo finalisa.
Tin varios grupo inscribi y ainda tin espacio pa mas grupo. Pa mas informacion por yama of whattsapp 5941013, pero tambe bo por forma bo grupo y cana kibra diasabra pa 6.30 di atardi y registra di biaha na entrada. Por forma team di maximalmente 5 persona y inscripcion ta costa 25 florin pa grupo pa bo participa den Copa Betico Croes.
Bar y cushina ta habri y lo tin musica pa entretene esnan presente. Si bo no kier participam, djis bin apoya e gruponan of simplemente pasa un rato social den bario.


text: WILLEMSTAD – Obispado a anuncia dialuna cu ta cancela tur servicio di misa te proximo aviso. Esaki ta relaciona cu e situacion rond di e coronavirus. Segun Obispo Luis Secco, e unico meta ta pa sigura cu ta tume e medidanan necesario pa evita mas tanto posibel di keda afecta pa COVID-19. A anuncia cu ta pospone? tur Celebrashon Litu?rgico, pero tambe actividadnan di carakter formativo, catisashi, proseshonnan, fiestanan parokial i actonan religioso pu?blico te na un pro?ksimo aviso. Lo keda celebra? e Sakramento di enfermonan, tumando na kuenta e medidanan di higiena cu nos tur tin cu atene? na dje. A sugeri pa sigui selebrashonnan di Misa manera ya indica? via di Radio, TV o?f Facebook.


text:
The content originally appeared on: Diario
Den sala di Corte Huez a adverti pa criminalidad den black market
*Expertonan ta mira necesidad pa asistencia internacional Aruba
*Informantenan ta mustra cu armamento a bira circulo vicioso
ORANJESTAD(AAN)—Arma ta uno di e negoshinan di black market cu mas ta plama rond mundo y ta destrui bida y bienestar di henter comunidad.
Na diferente ocasion DIARIO a presenta relatonan di expertonan cu a expresa preocupacion serio pa e negoshi di arma na Aruba, cu ayera a bira base di un advertencia serio den corte di Husticia.
Durante e tratamento di e caso di un repartidor di corant, cu a wordo alcansa pa un bala, Huez a adverti pa presencia y uzo di arma na Aruba y e peliger cu e crecemento di criminalidad ta nifica pa Pueblo tanto riba tereno di seguridad personal como riba tereno economico.
Den e Caso di Corte e Guera di Gangnan a bini dilanti ayera con un repartidor inocente di corant, a bira victima di pelea di gang cu a dispara riba su auto pasobra nan a kere cu e ta otro persona.
Con peligroso e realidad di presencia di arma den man robez ta, a bini dilanti ora e acusado a splica cu e no ta bon conoci cu e forma cu mester atende cu un arma.
Huez no a laga duda di e peliger cu arma ta pa hende y pa economia di Aruba cu ta basa riba turismo, cu no ta soporta e menasa di uzo di arma den un comunidad.
E hecho cu crimen basa riba uzo di arma clandestino ta crece, ta encera un peliger grandi pa turismo segun Huez.
E remarke di Huez ta completamente di acuerdo cu informacionnan economico mundial, cu ta indica con halto seguridad personal ta riba e lista di turistanan den un mundo di problema grandi y di criminalidad cu ta aumenta.
DIARIO a discuti ayera e advertencia di Huez cu informantenan cu a mustra riba e problemanan serio cu accion dirigi contra presencia ilegal di arma, ta confronta.
A discuti diferente forma cu por atende cu e problema, cu manera un informante clave a trece dilanti, a bira un circulo vicioso.
Condicionnan social a crea tera fertil pa criminalidad den cual e black market a florece, sigur pa trafico ilegal di productonan y articulonan mara na criminalidad.
Riba tereno internacional por mira con bandanan ta haci uzo di refugiadonan pa trafica den por ehempel arma y droga.
Prostitucion y negoshinan ilegal ta keda centronan di actividad di bandanan criminal, cu ta presente tambe den e trafico di arma cu a mara su mes na tur forma di criminalidad.
Resultado di aumento di arma den man criminal a haci cu miedo ta inspira mas y mas hende pa arma nan mes na forma secreto.
Ya cu ta trata di un acto contra ley, un persona cu por ehempel perde su arma of descubri cu su arma a wordo horta, no ta bati alarma pasobra e ta na haltura cu e hecho cu e tin arma den su poder, ta castigabel.
Pues e aumento di crimen den cual ta uza arma, ta haci cu mas hende ta cumpra arma, expone nan mes na e peliger di negoshi den arma pero cu miedo pa expone nan mes na autoridad, cu por castiga hende pero no ta peligroso manera bandanan criminal.
Informantenan clave a indica cu Aruba mester pidi asistencia di Reino y instancianan internacional manera Interpol pa atende cu e negoshi di arma, cu ta mara na tur forma di criminalidad y ta mucho mas peligroso y dificil pa atende cune.
Na nivel internacional, autoridad continuamente mester introduci metodonan nobo pa atende cu e crecemento di negoshi den arma cu ta ademas basa riba negoshi internacional.
Mas informacion di fuentenan cu kende a discuti e asunto aki, ta mustra cu por haci uzo di pensionadonan di Cuerpo Policial, cu ta conoci cu mundo di criminalidad na Aruba y cu por sostene asistencia internacional.
E alarma cu Huez a bati ayera den Corte enfrente e peliger di negoshi di arma na Aruba, sigur mester haya tur atencion riba termino hopi cortico ya cu e situacion mundial caotico, ta produci mas y mas motibo pa criminalidad manera hamber, migracion cu ta costa placa y di cual criminalnan ta trata di abusa.
Turismo no ta soporta criminalidad ya cu e turista ta gasta su placa pa su trankilidad, paz y su bienestar.
Agentenan di biahe ta proteha nan clientenan tambe y ta evita bende destinacionnan cu criminalidad ta haci peligroso pa nan cliente.
Na momento cu criminalidad mishi cu turismo, economia ta den problema serio manera anteriormente DIARIO a trece dilanti a base di informacion concreto y manera ayera a keda confirma pa Huez den Corte di Husticia.


text:
Diahuebs mainta, Prome Minister Evelyn Wever-Croes a bishita Scol Basico Reina Beatirx relaciona cu nos dianacional, Dia di Himno y Bandera na unda el a wordo ricibi pamuchanan contento y entusiasma hunto cu Cabesante di SkolJuffrouw Rosalinda Granger y docentenan. E scol a brindaProme Minister un bunita show cultural na su yegada cu canticanan popular.
Klasnan 6 A y 6 B a haya bishita di Prome Minister den klasna unda tawata tin un interaccion hopi special. Prome Minister a keda contento cu e interes di nos muchanan pa conoce mas di e historia di nos simbolonan nacional. Alumnonan na final, a desea e Premier un feliz dia di Himno y Bandera.
Prome Minister a elogia e maestronan pa a tuma tempo pa siñanan klas e historia di nos himno y bandera. Dia 18 di maart, Aruba ta celebra un di e logronan grandi di Betico Croes, of cu Betico a contribui na nan grandemente, esta nos Himno y nosBandera, simbolonan di union y identidad di un pais. Tambe e hecho cu awe Aruba tin su propio gobierno, su propioministernan, su propio Parlamento, su propio moneda. Y tur esaki a inculca e sentimento di orguyo den nos Arubanonan.Gobierno su meta ta pa e historia aki hamas wordo lubida.
Na e scol aki, Prome Minister a ricibi hopi interes di nosmuchanan tocante e Corona Virus y Prome Minister a tumatempo pa duna splicacion completo riba e tema aki y con Gobierno ta preparando riba e situacion aki. Prome Minister aenfatisa cu ainda Aruba no tin niun caso pero ta haciendo tur preparacion y ta pidi pa pueblo keda calmo.
Prome Minister na final a entrega un booklet cu imformaciondi nos Himno y nos Bandera y un pamfelt di CompetenciaEscolar di Pintura. Muchanan mester pinta y corta e pintura riba e liña indica y entrega esaki na scol prome cu 27 di maart2020.


text:
ORANJESTAD,Aruba
Nos tur ta corda ainda cu sr. Mike Eman a cera deal cu CITGO bou hopi fanfaria. Te hasta a organisa 2 biaha un fiesta di apertura y a presupuesta entradanan di e apertura na 2016 y 2017 pa asina por cera un presupuesto. Pero e entradanan aki nunca no a drenta cerca Gobierno y nos tur sa cu nunca nos refineria no a bira operacional.
AVP NO A FIRMA CU CITGO PETROLEUM CORPORATION NA 2016
Parlamentarionan di AVP ta trata na insinua cu CITGO lo tin placa y nan ta referi na Citgo Petroleum Corporation. Pero nan no ta bisa cu pais Aruba, den e caso aki partido AVP, no a firma acuerdonan cu Citgo Petroleum Corporation na 2016.
Manera por wak cu riba e potret, AVP a firma acuerdonan cu Citgo Aruba Holding LLC, Citgo Aruba Refining N.V. y Citgo Aruba Terminal N.V. PDV Holding LLC a firma un garantia pa un maximo di $150MM pa cubri incumplimento di Citgo Aruba Holding LLC y su subsidiarionan den caso cu nan no cumpli.
Ta importante pa aclarea cu esaki ta un garantia. E no ta un suma cu PDV Holding mester paga Pais Aruba si Citgo Aruba no cumpli cu e contractnan. Loke ta mas condenabel den tur esaki ta net esunnan cu a firma e contract aki, Parlamentarionan actual di AVP, cu sa exactamente con nan a perhudica pais Aruba, ta trata na bruha tera aworaki.
KICO AVP A FIRMA REALMENTE NA 2016
Ora bo analisa tur e documentonan relaciona na e deal cu AVP a cera cu CITGO bo ta wak lo siguiente:
1. AVP no a firma contract cu Citgo Petroleum Corporation;
2. AVP a entrega inmunidad soberano di Pais Aruba (article 19.3 di DPA);
3. AVP a entrega e derecho di Pais Aruba pa lanta caso contra Citgo pa daño y perhuicio pa cualkier incumplimento di e contractnan (article 16.3 di DPA y 19.3 di RLA);
4. AVP a acepta cu sancionnan ta califica como un evento di Force Majeure (article 18.1 di DPA);
5. AVP a acepta cu pa motibo di sancionnan, Pais Aruba NO por tene Citgo y tampoco PDV Holding responsabel pa su incumplimento pa motibo di Force Majeure (article 18.3 Excused Performance di DPA).
PA CONCLUI
Pues pa e motibonan ariba menciona, garantia di PDV Holding a bira un “dode mus” cu consecuencia cu nunca Pais Aruba lo por claim PDV Holding pa incumplimento di Citgo Aruba. Tur esaki a consecuencia di e contractnan cu ex-ministernan di AVP, actual Parlamentarionan di AVP, a firma na 2016 y asina perhudica pais Aruba. Mientras cu ta berdad cu Citgo Petroleum Corporation ta un compania grandi y exitoso, e realidad ta cu AVP NO a firma contract cu Citgo Petroleum Corp, y pa e motibo di e contractnan firma, Pais Aruba NO por claim CPC, ni PDV Holding, ni Citgo Aruba.
CITGO pa AVP, na 2016, tawata un instrumento pa tira santo den wowo di pueblo pa lubida e masacre financiero cu nan a causa pa pais Aruba. Y aworaki nan ta uza esaki pa desvia atencion y stroba Gabinete Wever-Croes pa capitalisa riba un oportunidad pa Aruba dentro di e crisis actual. Esaki no ta momento pa causa segregacion, pero nos mester uni pa brinda Aruba un oportunidad dentro di e crisis.


text:
ORANJESTAD – Departamento di Obra Publico, compania Mota Engil y compania di utilidad Setar ta informa pueblo di Aruba en general y specialmente nos automobilistanan cu ta haci uzo di e caminda principal di Oranjestad pa Santa Cruz, cu na e rotonde provisional di Caya Betico Croes y Watty Vos Boulevard, cu diasabra, 15 di juli 2017, ta bay cera e rotonde provisional parcialmente pa trafico.
Setar tin trabounan pa haci relaciona cu e proyecto di Watty Vos Boulevard y pa motibo di esaki tin cu cera parti di e rotonde menciona.
Trafico for di Sta Cruz direccion Oranjestad/ Sabana Blanco ta wordo desvia via di e caminda di Cumana pa Meiveld y pasa patras di ex edificio di Codemsa y bolbe bek riba e caminda principal di direccion Oranjestad/ Sabana Blanco. Trafico di Sabana Blanco ta wordo desvia direccion Sta Cruz y despues pa e caminda di Cumana pa Meiveld y pasa patras di ex edificio di Codemsa y bolbe bek riba e caminda principal pa direccion Oranjestad.
E desviacionan na e rotonde lo keda indica cu baricadanan y borchinan di aviso.
Ta cera e caminda menciona entre 7’or di mainta pa 6’or di atardi.
Trabounan lo tin un duracion di 1 dia di trabou.
Nos ta pidi bo(so) persona comprencion y cooperacion pa e trabaonan cu mester tuma lugar y ta pidi disculpa pa cualkier inconveniencia cu por surgi.


text:
…Den e promé 8 lunanan di aña…
WILLEMSTAD – 21 di sèptèmber 2017 – Turismo a produsí un impakto direkto di 609 mion florin pa nos ekonomia lokal di yanüari pa ougùstùs 2017. Un total di 53.6% di e impakto direkto ta keda generá for di bishitantenan di Europa; nan ta responsabel pa 326 mion florin. Aña pasá durante di e mesun periodo bishitantenan prosedente di Europa a generá 316 mion florin. Esaki ta un kresementu di 3%. For di Nort Amérika un kresementu di 4% a keda registrá pa loke ta trata e impakto ekonómiko direkto ku turismo tin riba ekonomia lokal. Bishitantenan for di Nort Amérika ta responsabel pa 139 mion florin pa loke ta trata e promé 8 lunanan di e aña aki, aña pasá e region aki a kontribuí ku 133 mion florin. Sur Amérika i otro regionnan a generá respektivamente 108 i 36 mion florin e aña aki. Na 2016 Sur Amérika i otro regionnan a generá respektivamente 129 i 41 mion florin. E total di loke e turista a gasta ta keda derivá for di e kantidat di anochinan ku nan a keda na Kòrsou. Tantu e bishitantenan for di Europa komo esnan for di Nort Amérika ta kedando mas largu na Kòrsou, esaki ta keda reflehá bèk den nan kontribushon pa nos ekonomia lokal.
262.065 bishitante a keda risibí na Kòrsou durante di e promé 8 lunanan di 2017. Aña pasá a registrá 299.857 bishitante durante e mesun periodo, esaki ta un bahada di 13%. Apesar di e prestashon negativo di dos sifra den e sifranan di yegada pa e promé 8 lunanan, tòg ta mira un bahada leve di 3% den e kantidat di anochinan ku e turista a keda riba nos isla. Total bishitantenan a keda 2.364.878 anochi na Kòrsou.
63.5% di e kantidat di anochi ku e bishitante a keda nos pais ta di bishitantenan for di Europa, representando 1.501.143 anochi for di e region aki entre yanüari i ougùstùs 2017. Total un kresementu di 3% den kantidat di anochi a keda registrá pa bishitantenan for di Europa. For di Nort Amérika, tambe e kantidat di anochi pa bishitante a krese ku 3%. Un total di 371.854 anochi a keda registrá durante di e promé 8 lunanan di aña.
Turismo di estadia na luna di ougùstùs 2017
Na luna di ougùstùs Kòrsou a risibí un total di 12.809 bishitante for di Hulanda kual ta un bahada di 8% kompará ku ougùstùs 2016. Bishitantenan for di Hulanda a keda mas largu ku e aña anterior. E anochi averahe pa kada bishitante na ougùstùs e aña aki for di Hulanda tabata 11.6 anochi pa persona. Aña pasá ougùstùs, nos a mira ku bishitantenan for di Hulanda a keda un averahe di 11.2 anochi. E kantidat di bishitante registrá for di Alemania ta mustra un bahada di 11% ku un total di 1.526 bishitante. Na ougùstùs 2016 nos a risibí 1.708 bishitante for di Alemania. E anochi averahe pa persona for di Alemania a keda praktikamente meskos, registrando 0.3%. Aña pasá, nos a registrá un averahe di 11.6 anochi pa persona, miéntras ku e aña aki nos ta mira un averahe di 11.7 anochi pa persona.
CTB a registrá un total di 5.467 bishitante for di Nort Amérika na ougùstùs 2017. Kòrsou a risibí 749 bishitante for di Canada, registrando 12% di kresementu. For di Estádos Unídos a registrá 4.718 bishitante. E pèrdida di 183 bishitante for di Estádos Unídos ta representá un bahada di 4%.
Na ougùstùs Kòrsou a risibí ménos turista prosedente di Sur Amérika, un total di 6.294 turista di estadia a keda registrá. Esaki ta debí na e kaida kontinuo di bishitante for di Venezuela ku 62% ménos turista di estadia kompará ku aña pasá. Na ougùstùs Kòrsou a risibí 2.077 bishitante for di Venezuela. E prestashon di Colombia a resultá bon kompará ku aña pasá. Nos a registrá un kresementu di 11% pa un total di 1.239 bishitante for di Colombia. Brazil i Sürnam a registrá respektivamente 7% i 34% bahada na ougùstùs.
Na ougùstùs a registrá un kresementu den e kantidat averahe di anochi pa estadia di 12%. Turistanan a keda un averahe di 9.2 anochi pa persona na ougùstùs 2017. Aña pasá e kantidat averahe di anochi pa persona tabata 8.2. E kantidat total di anochi ku e turista a keda riba nos pais na ougùstùs 2017 a konosé un bahada di 10%. Un total di 283.521 anochi a keda registrá kompará ku 314.743 na aña pasá.


text:
WILLEMSTAD- 27 di sèptèmber 2021 – Dia Mundial di Turismo ta keda selebrá tur aña riba dia 27 di sèptèmber i tin komo ophetivo pa promové e importansia di turismo i su balor sosial, kultural i ekonómiko. Riba e fecha aki, Ofisina di Turismo di Kòrsou (CTB) a skohe pa lansa e trayekto di introdukshon di turismo na skol di fundeshi. Turismo ta un di e pilarnan importante pa ekonomia di nos pais. Pa e motibu aki introdukshon di turismo komo materia na skol di fundeshi ta imperativo. Lansamentu di e trayekto a keda hasí pa Minister di Desaroyo Ekonómiko, sr. Ruisandro Cijntje huntu ku Minister di Enseñansa, Siensia, Kultura i Deporte sr. Sithree van Heydoorn i sr. Hugo Clarinda, direktor athunto di CTB. E lansamentu a konta ademas ku presensia di representantenan di Ministerio Ekonómiko, Ministerio di Enseñansa i di e diferente direktivanan di skol. Lo introdusí e materia turismo hasiendo uso di videonan interaktivo kombiná ku un buki di tarea pa asina e muchanan por siña tur e diferente áreanan di e industria di turismo. Durante di e evento tur presente a haña e oportunidat pa mira e promé video ku próksimamente lo bai skol.
Introdukshon di turismo komo materia na skol di fundeshi lo yuda amplia nos muchanan su konosementu riba e materia di turismo. Lo kuminsá primeramente ku grupo 5 pa despues sigui pa grupo 6 i 7. Turismo ta un sektor dinámiko ku ta brinda hopi posibilidat. Ademas introdukshon di turismo na skol di fundeshi lo kontribuí tambe pa lanta interes di nos muchanan pa skohe e direkshon di turismo na momentu di hasi un eskoho pa nan estudio riba nivel sekundario.
Komo parti di e trayekto lo sigui próksimamente ku seshonnan di informashon pa kabesnan di skol i dosentenan. CTB ta gradisí tur ku a kontribuí na realisashon di e trayekto aki partikularmente Ministerio di Enseñansa i e diferente Direktivanan di Skol. Ta importante pa for di un edat hóben nos muchanan sera konosí ku turismo i siña ku turismo tin futuro aden.


text:
Mike Eman: Awo ta ora pa pais uni pa supera e crisis mas grandi den nos historia
Awe riba dia 18 di maart, nos dia nacional, Dia di Himno y Bandera, ex Minister Presidente, mr. Mike Eman, hunto cu su casa Doina Eman, a haci un ofrenda floral riba Monumento 18 di Maart, na busto di def. Shon A Eman, kende a canalisa e proceso di e 2147 firmanan colecta na aña 1948 y despues di e firmanan aki a yega Gobierno di Hulanda y esaki a acepta e firmanan aki tambe den henter e lucha di e proceso pa Aruba ta un baas den su mesun cas. Pa Aruba, esaki ta e forma con a cuminsa cana e proceso pa independencia, di separacion for di e parti aki di Antias Hulandes.
E dia aki cu mester ta un celebracion rond di e isla, pero debi na e ultimo acontecimento di e crisis di Coronavirus, e dia ta bayendo keto y solemne.
Den su discurso Mike Eman a indica pa duna tributo na e firmantenan cu ta e tatanan di nos pais. Como organisacionnan den pais, tanto gobierno como organisacion, fundacion y partidonan a para tur acto protocolario. Sin embargo como acto di tributo awe mainta Eman y su señora a pone un krans y un flor chikito, humilde na pia di e monumento cu ta representa e tatanan di nos pais.
Mike Eman a hala atencion ora el a referi na e crisis mundial cu Aruba tambe ta parti di dje. El a haci un apelacion riba union, pa hunto, kitando diferencianan politico, pa mescos cu a sosode ora Lago a cera na 1985, ora a drenta Status Aparte, etc., pa hunto nos supera e momentonan aki. Eman ta considera cu e crisis actual lo por bira esun di mas pisa den historia di Aruba, cu efecto riba salud publico pero specialmente tambe cu un sla duro na nos turismo y economia.
El a pidi pueblo pa ban ora hunto awe, pa nos pais, pa supera e crisis, pa tur cu tin reto cu nan trabou awo y sin lubida riba su casa Doina cu mañan lo haya su di dos tratamento di kimoterapia.


text:
Un persona cu a ser abusa ta cambia den su comportacion, e por ta problematico manera distancia su mes, e por bira agresivo y seductivo. E persona por hui for di cas, e por haya cu problema di apetiti. Persona por cay den depression, ansiedad, confusion riba identidad. E por cuminsa haya pesadiya of drumi malo. Agregando cu por ta señalnan no ta bisto te ora e mucha bira adulto.
E victima di abuso por tin problema di perdida di confiansa, pa cera amistad intimo. Sentimentonan di culpabilidad, e victima lo mester ayudo professional pa compronde cu no ta su falta. Den algun caso por causa daño fisico ta inclui daño den area genital, orina cu dolor of dolor di stoma, enfermedadnan cu por wordo transmit sexualmente.
Algun mucha por sinti cu nan ta culpabel pa nan ta envolvi den abuso. Nan a sinti cu ta nan fout nan a wordo abusa. Nan por haya nan mes den comportacion sexual impulsivo, prostitucion of abuso di alcohol of otro droga. Por comete suicidio den algun caso. Nan ta sinti nan mes sin balor of rechasa. Por afectanan bida personal y relacion.
Victimanan di abuso sexual por desaroya comportacion enfermizo relaciona cu sex. Lo ta dificil pa nan haya relacionnan satisfactorio despues den bida. Por pasa den algun caso victimanan femenino cu ta alcansa pubertad na momento di e abuso, ta core riesgo pa sali na estado.
Algun tips pa yuda preveni abuso sexual di mucha ta pa discuti sexualidad cu yiunan na un manera habri y honesto. Siña younan bisa no ora hende ta purba mihsi cu nan patrtinan intimo di nan curpa. Ta atento riba señalnan den comportacion di yunan cu por indica abuso.
Laga muchanan sa cu nan por papia abiertamente cu nan mayornan. Nan no mester tene nada scondi, pa nan laga sa inmediatamente ora un hende haci nan algo cu ta laga nan sinti incomodo y confuso.
Tambe el a agrega cu ta importante pa scucha yiunan poniendo bon atencion. Den mayoria di casa e mucha no lo papia di un problema directamente, pero como mayor por ripara of yiunan mes por duna un señal verbal cu algo no ta bon.


text:
ORANJESTAD,Aruba
Camara di Comercio y Industria Aruba (KvK) a organisa su tradicional “New Year’s Celebration”. Di e forma aki ta habri 2020 y KvK tin planea pa organiza hopi mas evento na bienestar di comercio di Aruba. Via e evento aki KvK ta duna e oportunidad na tur e socionan pa yama un bonbini na un aña nobo den compania di e miembronan di directiva di KvK. Un invitacion a wordo extendi den nomber di e directiva di KvK na diferente stakeholders y socionan comercial tanto den sector publico como sector priva pa nan ta presente.
E invitadonan por a disfruta di un ambiente hopi ameno y bon acompaña pa musica di steelband den auditorio y riba balcon di KvK. Asina por a encontra otro y elabora riba diferente desaroyonan y e bon intencionnan pa 2020. E vice-presidente di directiva, sr. Omar Tromp, a hiba palabra di bonbini na e invitadonan. Sr. Tromp a introduci e miembronan di directiva dunando un descripcion breve di nan expertisio y rol den e directiva. E directiva nobo tin conocemento riba diferente materia y ta traha den diferente sector. Di e forma aki por haci un bon representacion y aporte na desaroyonan economico y cu tin impacto riba comercio na Aruba. Siguientemente a bisa un danki na e team dinamico di KvK y a culmina dunando tur esnan presente e libertad di combersa cu otro y disfruta di e bon ambiente cu bebida y aperitivos.
Directiva nobo
E directiva nobo di KvK ta consisti di miembronan cu ta representa negoshinan cu ta forma parti di tanto grootbedrijf como kleinbedrijf. E directiva ta conta cu tres miembro nobo den persona di sra. Sandy Odor (grootbedrijf), sr. Gerardus (Geert) Weber (grootbedrijf), sr. Daniel Ferrara (kleinbedrijf). Sr. Omar Tromp (kleinbedrijf) a wordo reeligi como miembro di directiva. Otro miembronan cu a keda den directiva ta sra. Monica Kock, sr. Satish Daryanani, sr. August (Anthony) Croes, sra. Wanda Broeksema y sra. Alexlindy (Lindy) Croes. Presidente di e Directiva ta Sr. Daryanani y Vice-Presidente ta Sr. Tromp. E directiva di KvK tin e interes di e comerciante na pecho. A base di deseo y preocupacionnan di comercio e Directiva di KvK lo traha duro pa duna bon conseho na gobierno pa bienestar di henter nos comunidad.
Camara di Comercio y Industria Aruba ta desea henter pueblo di Aruba, en particular tur nos comerciantenan, un prospero 2020 yena di dicha y hopi exito.
Aruba, 23 di januari 2020 Camara di Comercio y Industria (KvK)


text:
Oranjestad, St. Eustatius- Sekretario di Estado, Raymond Knops ta mira demokrasia na e isla komo ‘frágil’ ainda. Esaki Knops a skibi den un karta pa parlamentu hulandes.
Despues di un intervenshon den aña 2017, kaminda a manda hinter Konseho Insular i Konseho Ehekutivo kas, Hulanda a nombra dos komisario di parti di Reino. Esaki pa motibu ku lo no a hiba un bon maneho públiko pa loke ta maneho di e isla.
Aña pasá a kuminsá pa bai bèk na e sistema demokrátiko pa loke ta gobernashon di e island, entre otro ku un elekshon pa Konseho Insular. Te ainda, sinembargo, e poder di e Konseho Insular ta hopi limitá. Por ehèmpel, Konseho Insular no tin e poder di nombra un Kolegio Ehekutivo ainda.
Mientras ku e miembronan di Konseho Insular ta boga pa rekobrá nan podernan anterior, Knops ta mas kouteloso. “Mi ta preferá di hasi e kosnan bon, na lugá di hasi nan purá”.
Progreso
Segun Knops, despues di e intervenshon den gobernashon, a logra hopi na e isla. Asina a konstruí i renobá diferente kaminda i a traha un terminal di aeropuerto kompletamente nobo. Banda di esei a reinforsá e aparato públiko dor di yenamentu di vakatura i entrenamentu di empleado.